text:
برچسبها: عکس در مورد عید نوروز
alvarlireza.blogfa.com
ایکینجی وبلاگیما دا باخین لطفا
محمدرضاشوکتی نین طنز شعرلری
اوچونجو وبلاگیم............
اشعار،مقالات و نوشته های فارسی
محمدرضاشوکتی
alvarlireza.mihanblog.com
ŞOVKETI-Mehemmed Rizadan YAZILAR
shovketinin kochurme ishleri-....1390
İÇİNDEKİLER
01-Eruz-Qafiye-Bend-AğaMusa Axundov.
02-Hindustan Seferi-Celal Ber Qushad.pdf
03-Muqamların Oğrenilmesi Tarixi-Ramiz Sohrabov.pdf
04-Fizulinin Musiqi Dünyasi(Veli Memmedov)
05-Çap Olmuş Deöishik Köçürmeler
İÇİNDEKİLER
06-Gecil-shovketi.pdf
07-Kim kimedi-shovketi.pdf
08-Posox Be Tilfunha-Shovketi.Pdf
09-Hanibe Yalachi-Shovketi-Shovketi.Pdf
010-Danishdirmalar-Shovketi.Pdf
011-Hava Bu Hava-Shovketi.Pdf
012-Ne Bilim Atam-Ishlere Matam-Shovketi.Pdf
0184-Güle Güle(Şovketi-Memed Riza)(Tebriz-1382)(Ebced)
048-Satirik Qoşular (Şovketi-Mehemmed Riza)(El Yazma-1-)(Ebced)
buxcalari endirmək üçün tıkla
مشه بایرام
محمدرضا شوکتی الوارعلیا
مین فندیله قیشلان دؤیوشوردوک سویوق ائوده
گلدیم دئیه تئز وئردی علامت مشه بایرام
ال چکمه یه باشلیربوسویوق قیش یاخامیزدان
جنگ ائتمه یه آچمیش بیزه قامت مشه بایرام
قولتوق بوشادیر وارلییا، یولدان یئتیشرکن
غم غصه وئریر بیزلره سوقت مشه بایرام
ثروتلینی هر ایل آپاریر مکه یه، یارب!
یوخسول تیفاغین ائیلیری غارت مشه بایرام
اؤلسون دئدی کند اهلی ولی دوستونا ائیلیر
هرهاردا مریض اولسا ، شفاعت مشه بایرام
دوشموش ایشیمیز موشکوله بیر چاره قیلان یوخ
حل ائتمه یه ایستیر دئدی رشوت مشه بایرام
ایللر بویو دور وارلییا ات یاغ داشییرسان
قالمیش جوجه اما سوته حسرت مشه بایرام!
هر گون توی ائدیرسن قیزینا، اوغلونا دوستوم
بیر گون ائله میر سن بیزی دعوت مشه بایرام
هر گون باهالیقلان تپیلیرسن قاپیمیزدان
اه،اه،نه یه قانمیرسان عدالت مشه بایرام
هر فتنه یه فتوا وئریسن پرده دالیندا
یوخ سنده نده ن ذره جه غیرت مشه بایرام
رسوای ائله ییرسن سیچانی فضله گؤره نده
اما داشییر گونده پیشیک ات مشه بایرام
یوخسول یازیغین یوخ پولو بایراملیق آلانمیر
گونده ن گونه قالخیر گؤیه قیمت مشه بایرام
دؤلتلی مینیر بنزی فیریلدیر خییاواندا
یاتمیش منیم اقبالیما لعنت مشه بایرام
باخ «شوکتی» یه داش کیمی بیر اوز چیخادیبدیر
حیرصلن دو قوپارت سنده قیامت مشه بایرام
برچسبها: بایرام, طنز عید نوروز, نوروز بایرامی
bayram galir
محمدرضاشوکتی
بايرام ايدي گئجه قوشو اوخوردو
آداخلي قيز بهي جورابين توخوردو
هر كس شالين بير باجادان سوخوردو
آي نه گؤزهل قايدادي شال ساللاماق
بَهي شالينا بايرامليغين باغلاماق
قيش چيخدي، اوزو قاراليق كؤموره قالدي. بيرده بيز قالديق، بير قالاق آرزي ديلك. بير دونيا حسرت. بير بؤلوك اورهك، و...
ياز گلير، بايرام گير آتا بابالاريميزين يادگاري «نوروز بايرامي» قيشين ايستي اوجاقلاريندان چيخيب، اهريمنين اليندهن قورتولوب «قيز قالاسي»، «قيزكؤرپوسو»ندهن كئچيب،
«آتيل باتيل چرشنبه باختيم آچيل چرشنبه»
دئيه آينا كيمي آيدين گونلر آرزيلاييب، ساياچيلارين سايالاري و عاشيقلارين سازلاري ايله ال بير اولوب، كند – كؤوشنه ساري يولا دوشور.
نوروز گلير، دونيا تزهلنير، طبيعت يئنيلشير، امّا بيز نئجه؟! تزهليكدهن، يئني لشمكدهن، دوزلوك دهن دوغرولوقدان بيزيمده خبريميز وارمي؟ بيزده آغ بيرچك آنالارين صداقتلي اورهيي كيمي صاف بير اورهيه صاحاب اولموشوق؟ يوخسا...! نه يه؟!
نوروز گلير، دونيا ميزا نئجه باخميشيق. بوراجاخ نه ائتميشيك؟!گلهجك نسلهنه تؤحفه ميز واردير؟ نئچه سرمايا...! نه جورهطبيعت! نه دوشونجه؟...نوروز گلير... هارداييق، كيميك، ...!؟
بو ايلي ده سونا يئتيرديك، بايرامليق اولسون دئيه نئچه سطير اورهك سؤزو ايله نئچه بيت شعر يازيب تقديم ائدهك، اومود كي يئني ايلينيز آيدين، بوللوق، بركتلي، موبارك، گوللو- چيچكلي اولسون.
بو ايليميزي جور به جور سياسي، اقتصادي هنري اولايلارلا سونا وئرديك. آجي – شيرين خاطيرهلرله آز – چوخ ياناشديق، امّا هئچ بيريسي دونیاسوییه سینده اوز وئره ن قانلي فاجعهلردهن آجي اولمادي. بيز باهاليغا، تحريمه، ابرقدرتلرين ظولمونه دؤزدوك،قيشي كؤمورون اؤزو قاراليق قيمتينه قورتارديق، امّا قانلی فاجعه لرده آیاق آلتیندا قالان خيرداجا اوشاقلارين آغلار گؤزلرينین دردلی باخیشلارینا دؤزه بيلمهديك. اونلارلا بيرگه آغلاديق، اونلارا دهين يارا ائله بيلديك بيزه دهيدي. بيزده اينسانيق، بيزيمده قلبيميز وار.
رحمتليك سعدي دئيير:
بني آدم اعضاي يكديگرند
كه در آفرينش ز يك گوهرند
چو عضوي به درد آورد روزگار
دگر عضوها را نماند قرار
تو كز محنت ديگران بي غمي
نشايد كه نامت نهند آدمي
بيز جنگ يوخ، صولح، باريشيق، عشق، محبت عاشيقي ييك. بيزيم علم، هنر و صنعتيميز صولحله باريشيق نامينه دير. بيزيمچيراغيميز تانريدان ياينر. هئچ كيمسه اونو سؤندوره بيلمز.
میللت یولودور حاق یولو دور گئتدیییمیز یول
ای حاق یاشا ای سئوگیلی میللت یاشا وار اول
رحمتليك واحيد بويورور:
اي گول مني سن ايستهسن عؤمروم هدر اولماز
صولح اولماسا ائولاد وطن بختهور اولماز
آزادهليگي صولحو سئوهرلر بيزيم ائللر
بير يئرده كي صولح اولسا او يئرده ضرر اولماز
ساغ اولون ساغليقلا قالين.یئنی ایل بایرامینیز موبارک اولسون
آرتيق حؤرمتله:
محمدرضا شوكتي الوارعلیا
برچسبها: نوروز بایرامی, عیدنوروز
جان آراسیندا
محمدرضا شوکتی الوار
لاب دونمادادیر قیشدا کاسیب جان آراسیندا
تیر-تیرتیتیریر،تور کیمی یورقان آراسیندا
هئی یالواریر اؤزتانریسینا یایی گتیرسین،
قیزسین جانی خرداد ایله آبان آراسیندا
چوخ ال له شیر آمالینا چاتسین چاتا بیلمیر
دونموش قیچی گلمیر بئله بحران آراسیندا
چیخمیریایا تاهای سالاداغلاردا«نفس کش»
چون قیشدا قالیر قارایله بوران آراسیندا
ایستیر دؤشه سین سینه سینه حاققینی آلسین
بیرده ن شیشیر اما دیلی دندان آراسیندا
بیت المالا قداره چکن چوخدورآ دوسلار
باخ فرقه سن اینسان ایله اینسان آراسیندا
اونبئش یول اؤلورموفته کفنده ن اؤتورافسوس
ساخلیر پولو آمما اتیلن قان آراسیندا
ای عدل ایلن اینصافی یادیندان چیخادان کس
گل فاصیله سال عقل ایله شیطان آراسیندا
بوش وعده لری حب کیمی قویدوم دیلیم آلتدا
سوردوم شیره سین آه ایله افغان آراسیندا
حقه دیله ایمانیله وجدانه با خین سیز!
بیرچؤپدو فیریلدیر یئکه طوفان آراسیندا
ملت اؤلور ای تانری یئتیش داده آماندیر
آز فاصیله سال دردایله درمان آراسیندا
چوخ آزتاپیلارشهرده رشوت یئمه ین کس
دلال دولانار قندایله قندان آراسیندا
بیر تصدیقی ایتمیش شوفئره بنزیری حالیم
هئی رشوه وئریر سائیله میدان آراسیندا
سن قارقایا باخ هر نه پاریلدیر اونو خوشلور
بیلمیر ندی اما بئله عنوان آراسیندا
بهلول ایله رؤیاده قوناقلیقدا ایدیم من
یئنگیم یه دئییب سفره مستان آراسیندا
گؤزلرده دیرعقل ای عمی جان سؤیله دی بهلول
یازسن بونو قالسین هله دیوان آراسیندا
ای«شوکتی» شعرین ماشینین هر یئره سوردون
سرسم دئمیسن چرخ ایله فرمان آراسیندا
برچسبها: زمستان شب سرد قیش یوخسول
کؤمور کیمی
محمدرضاشوکتی الوار
گؤیلرده کی اولدوزلارین سایی یوخ
بیزیم ائوده بیر چیراغدا یانماییر
کؤنوللر قارالیر ،کول اولور قالیر
آیدینلیق بورادا هئچ دایانماییر
گون چیخیر آغادیر بیرینین اوزون
بیریسین قارادیر لاپ کؤمور کیمی
دیلیمیز قیسسادیر گیلئیلیک اوچون
قیسسادیر الیمیز لاپ عؤمور کیمی
یاغیشدان کیمسه وار برکت تاپیر
کیمسه سی ده دعا ائدیر یاغماسین
اوچوردور باشیما ائویمی یارب
ملاکه لر بولودلاری ساغماسین
قیشین چیلله سینین لاپ سویوغوندا
کیمی میوه لرین لاپ باشین یئییر
کیمسه ده وار سویوق شاختا بیر ائوده
بیرنینین زیلیغین گؤز یاشین یئییر
آیاق یالین گؤردوم بیر اوشاق دونن
کؤچه میزده، آیاغیندان قان گئدیر
دؤولتلیمیز ماشین ماشین باشماغی
افغانلییا پولسوز، پله سیز وئریر
کیمسه اوشاغینا معللیم دوتور
مدرسه نین درسین او هئچ به ینمیر
کیمسه نیده مدرسه دن قووورلار
آتان نه چون مین تومنی وئره نمیر؟
عدالتی معنا ائدین آ دوسلار!
یوخسوللاری بوجور حالا کیم سالیب
محتکر ظالیمین الیندن بوگون
بیلن یوخدور کیم قورتولوب کیم قالیب
الیمیزدن آلیبدیلار چؤره یی
کوتله یاشامینا ایش تاپا بیلمیر
ایل سره سر محرمدیر محرم!
آغلاییر آغلاییر هئچ اوزو گولمور
اینسانلیغی معنا ائده ن کیمسه لر
الیزده ن گلرکن دوت الیمیزده ن
بیزده بورالیییق بیزده اینسانیق
ائلیمیز بیزده ندیر بیز ائلیمیزده ن
1383/8/15
برچسبها: شعر ترکی, کؤمور, مثل ذغال
داش داش اوسته قالمازدی
دئییرلرکی، خوجا نصرالدین آنادان اولدوغو کند چوخ گؤزل ایمیش. چوخ گؤزل هاواسی،
جوربهجورسولاری، قشنگ باغلاری، باغچالاری وار ایمیش.
ایستی یای گونلری نین بیرینده خوجا ائشیدیر کی، شهرین حاکیمی واخت کئچیرمک اوچون
هامان کنده گزمه یه گئدیب. قالیر کندین قئیدینه کی، گؤرهسن حاکیمین بو واخت کئچیرمه یی
کنده نَیه باشا گلهجک؟
بیر هفته کئچیر. خوجا ائشیدیر کی، حاکیم قاییدیب گلیب. دوروب حاکیمین یانینا گئدیر.
باخیرکی، حاکیمین کئیفی چوخ سازدی. سلام-کلامدان سونرا خوجا حاکیمدن سوروشور:
- یاخشی، حاکیم آغا نئجه کئچدی؟ راضی قالدینمی؟
حاکیم دئییر:
- بیلیرسن نئجه یاخشی کئچدی... هئچ بیلمه دیم کی، بیر هفته نئجه گلدی، نئجه کئچدی؟
- بیرده باخدیم کی، قورتاریب. باخ، بیرینجی گون کندده بؤیوک بیر یانغین اولدو،
کندین تامام یاریسی یاندی. جاماعت ائله قیشقیریب قاچیردی کی، آدامین گولمکدن قارنی
جیریلیردی حتی بیر نئچه آدام دا یاندی.ایکینجی گون بیر قودورموش ایت اون-اون بئش
نفرهجن آدام قاپدی. اؤزون فیکیرلش گؤر نه قیامت اولار دا... لذّت وئردی.
صاباحیسی بیر سئل گلدی، بیر سئل گلدی، داها نه دئییم... تزه بیچیلمیش بوغدالار سویون
ایچینده اوزوردو، اونلارین دالینجا آداملار اؤزلری ده اوزوردولر. چوخلو آدام دا آپاردی.
دؤردونجو گون بیر کندلی دلی اولدو، بئش-آلتی آدام اؤلدوردو. بئشینجی گون بیر دام اوچدو،
بوتون کولفت قالدی آلتیندا. اؤلن، قولو سینان، باشی ازیلن. آلتینجی گون بیر آرواد اؤزونو
بوغوب اؤلدوردو... آخیر کی، دئمه یینن باشا گلن دئییل. باشقا جورکئیف چکدیک. من
عؤمرومده بئله کئیف گؤرمه میشدیم.
خوجا حاکیمین سؤزلرینه قولاق آسیب دئییر:
- یاخشی کی، بیر هفته یه گلیبسن. بیر آز دا قالسایدین کندده داش- داش اوستده قالمازدی.
خوجا نصرالدینین بوستانیندا
بیر آخشام اوستو خوجا اؤز بوستانیندا قووون دریرمیش. اۆچ نفر گلیب سلام وئریر.
خوجا سلامی آلدیقدان سونرا تئز بیر قووون کسیرکی:
- بویورون، قووون یئیین!
قوناقلار یئییب دویاندان سونرا دورورلارکی، گئتسینلر، خوجا دئییر:
- قووونلاردان سئچین، گؤتورون، اوشاقلارا دا آپارین!
ائله خوجا بونو دئجک قوناقلاردان ایکیسی هرهسی ایکی قووون، اوچونجوسو ده اللشه –
اللشه اوچ قووون گؤتورور. خوجا تئز اۆچ قووون گؤتورن قوناغا تعظیم ائدیب دئییر:
- پادشاه ساغ اولسون! اؤز وزیر-وکیلینله منیم بوستانیما خوش گلمیسن!
قوناق حئیرتله سوروشور:
- سن نه دن بیلدین کی، من پادشاهام، بونلار دا وزیر-وکیل؟
خوجا دئییر: موفته خورلوغونوزون درجه سیندن بیلدیم.
هامینیزین دردینی چکیرم
شهرین حاکیمی خوجا نصرالدینه اؤزونون ان قورخولو دوشمنی کیمی باخارمیش.بوتون
فیکری ذکری بو ایمیش کی، بیر فورصت تاپیب خوجا یا پیسلیک ائلهسین.اما هرنه حیله
قورارمیشسا،خوجا ایشین ایچیندن ائله مهارتله چیخارمیش کی،حاکیم اؤزو آخماق وضعیتده
قالارمیش. گونلرین بیرینده خوجانین ائششه یی اؤلور.حادثه خوجایا او قدر تأثیرائلهییرکی،
کیشی عمللی-باشلی یاسا باتیر.نه دینیر، نه دانیشیر،ائله درد چکیر.شهرین حاکیمی مسئله دن
خبردار اولور. هئچ اولمازسا خوجا یا ساتاشماق اوچون یاخشیجا فورصت دوشدویونه سئوینیر.
آدام گؤندریب خوجانی حضورونا چاغیرتدیریر.سلامدان سونرا یالاندان قاش-قاباغینی
ساللاییب دئییر:
- بو نه بدباختلیقدیرسنه اوز وئریب، آی خوجا!؟ دئییرلرجانیندان آرتیق ایسته دیگین، اؤزونه
لاییق بیر ائششه یین وارایمیش، اؤلوب... بس بیزیم کیمی دوستلارا نییه خبر وئرمه میسن؟
خوجا باشا دوشورکی،حاکیم اونو تحقیرائله مک مقصدیله چاغیریب. اؤزونو پوزمادان دئییر:
- سیز حاقلیسینیز، حاکیم آغا! من دوغرودان دا او ائششه یی چوخ ایسته ییردیم.
او، منه هم ائششک ایدی، هم آت، هم ده سیزدن یاخشی اولماسین، گؤزل بیر دوست ایدی.
یازیق ائله بیردن-بیره آزارلادی، عؤمرونو باغیشلادی سیزه.
حاکیم باخیر کی، خوجا یئنه ده اونو اوسته له دی. یانینا چاغیرماغینا دا پئشمان اولور. بیرتهر
باشدان ائلهمک اوچون دئییر:
-چوخ فیکیرائتمه! دونیانین وفاسی بودور.هامیمیزاو یولون یولچوسویوق...نه ائتمک اولارکی؟
خوجا دئییر:
-اشی، سیز ساغ اولون! الله اونون عؤمروندن کسسین، جالاسین سیزین کیمی دوستلارین
عؤمرونه.او نئجه دئیرلر،تورپاغی سانی یاشایاسان. آنجاق من ده ائله تک بیرجه ائششه یین
دردینی چکمیرم کی؟.. بیلیرم کی، سیزهامینیز او یولون یولچولاری سینیز،اودور کی، ائله
هامینیزین دردینی بیردن چکیرم.
ساققال ایختییاری
دئییرلر کی، هرهنین بیر عادتی اولار. خوجانصرالدینین ده عادتی بو ایمیش کی، چوخ
تئز- تئز ساققالینی تومارلارمیش. تیمورلنگ اینجیتمک مقصدی ایله بیرگون اونا دئییر:
- ساققال تومارلاماغی سنه قاداغان ائله ییرم. بیر ده تومارلاسان ساققالینی قیرخدیراجاغام،
الینی ده کسدیرهجه یم.
خوجا تیمورا یاخشی بلد ایمیش. بیلیرمیش کی، چوخ دا اونون ایپینین اوستونه اودون ییغماق
اولماز. اودورکی، یازیق ساققالینی تومارلاماغی ترگیدیر.
بو احوالاتدان بیر مدت کئچیر. گونلرین بیرینده تئیمور خوجا دان سوروشور:
- خوجا، من نه ائله ییم کی، اهالی منیم عدالتیمه اینانسین؟
خوجا دئییر:
- هرشئیدن قاباق، قیبله ی-عالم، هر کیشی نین ساققالی نین ایختییارینی اؤزونه قایتار!
یالان اولاجاق
خوجا نصرالدین بیر گون یولدا ائششه یینی ایتیریر، نه قدر آختاریرسا، تاپا بیلمیر.
آخیردا ال چکیب پییادا ائوه قاییدیر. بیر آز گلندن سونرا قونشوسو چیخیر قاباغینا.
خوجا قونشوسونو گؤرجک سوروشور: قونشو، کندده تزه نه وار، نه یوخ؟
قونشو دئییر: ائله تزه بیر شئی یوخدور. نئجه؟
خوجا سوروشور: بس کندده دانیشمیردیلار کی، خوجا نین ائششه یی ایتیب؟
قونشو دئییر: یوخ، ائشیتمه میشم.
خوجا تئز شوکور ائلهییر کی: آللاها شوکور. دئیه سن ائششه یین ایتمه یی یالان اولاجاق.
اگر دوغرودان ایتسئیدی، جاماعت دانیشاردی.
برچسبها: گوناگون, ملانصرالدین, بهلول عاقل, بهلول دیوانه, پشه
بهلول باره ده لطيفه لر
دالي يانا بير زاد قوي
بیرگون بير مجلسده آغ ساققاللار بهلول داننده ني دانلاييب، نصيحت ائتديلركي پوللاريني كؤرلاماييب دالي يانا بير زاد قويسون. بهلول اؤزوندن گئديب دئدي ياخشي بوندان سونرا . . .
بيرآزدان سونرا شام آرايا گلنده بهلول بير كاسا خؤره ك گؤتوروب داليسيندا گيزلتدي. شامين آراسيندا بيرده گؤردو لركي بهلولون داليسيندا پيشيكلر بوغوشورلار.
دئديلر: بهلول گئنه نه ايش چيخارديبسان اوردا ؟
بهلول دئدي:
بير ايش گؤرمه ميشم، بير زاد دالي يانا قويموشدوم ايندي ورثه لر اوستونده ساواشيرلار.
بهلول داننده و بهلول ديوانه
بهلولا هم بهلول ديوانه دئيرديلر هم ده بهلول داننده.
بيرگون بيرنفرگليب بهلولا دئدي:بهلول داننده! منيم بيرآز پولوم وار نه آليب ساخلاسام قازانار؟
بهلول دئدي:بيرآنبار دمير آل گؤنده بر آفتافا سو تؤگ اوستونه آلتي آيدان سونرا سات.
كيشي بوايشي گؤردو.دميرلر پاسلانیب آغیرلاشدیلار. سونرا ساتیب چوخلو منفعت ائتدي.
بيري ده گلدي دئدي بهلول ديوانه منيم بير آز پولوم وار نه آليب ساخلاسام منه قازانار؟
بهلول دئدي:گئت پوللارين وئر سوغانا ویر آنبارا گونده بيرآفتافا سوتؤك اوستونه. كيشي همان ايشي گؤردو بيرنئچه آي گئچديكده گؤردو سوغانلار گؤیه ريب دام دوواري دليب ائشيگه چيخيب، هاميسي آرادان گئديبدير. گلدي بهلولون يانينا دئدي نه اوچون اونا اوجور يول گؤستردين بير ائله پول قازاندي منه بوجور دئدين وار يوخوم اليمدن چيخدي؟
بهلول دئدي: اومنه دئدي بهلول داننده من ده اونا داننده سؤزو دئديم. سن منه دئدين بهلول ديوانه من ده سنه ديوانه سؤزو دئديم.
برچسبها: بهلول عاقل, بهلول دیوانه
میغ میغ
آشوب سالیب جهانه میغ میغ
خلقی گتیریب امانه میغ میغ
بیلمز کی بو شاهدی یا رعیت
سانجار گئدر آسمانه میغ میغ
قاری لرینن رجوعی یوخدور
مشتاقدی چوخ جوانه میغ میغ
سازیله کمانچــه سی الینده
سانجار گئدر آسمانه میغ میغ
ازبسکی اولوبدی خلقه محروم
گه – گه تپیلر تومانه میغ میغ
اوز وئردین اگر اونا ائوینده
سنله گله جاق دو کانه میغ میغ
بیر فرمان آلیب قاییم مقامدان
هر یئری سؤوردولانه میغ میغ
هر باغه کی گئدسه دینمه سینلر
فیکر ائیله مه یین اوتانه میغ میغ
گاهی اوزانیر بادام دیبینده
گه دیرماشی گیردکانه میغ میغ
گه لاله نی، شام قازانی اوینار
گه اود ووروری مایانه میغ میغ
کور میلچک اینن شریک اولاندا
باخ گؤرنه دؤنوب ایلانه میغ میغ
یایدا چکیلر سهنده ساری
قیشدا قاییدار موغانه میغ میغ
باخمیر کی بو چؤلدی یا بوروندی
بیر نیشه ائدر نیشانه میغ میغ
بیر عاجز بینوا غریبی
گر گؤرسه ائدر دیوانه میغ میغ
ایندی دادانیبدی، گون چیخاندا
ال گزدیری کاروانه میغ میغ
قورتولموری بیر نفر الیندن
سانجیر گتیریر امانه میغ میغ
«قمری»
برچسبها: میغ میغ


c: text/html

text:
درباره من
آدیم مهدی
1368 ایلین آغلار گولر آییندا دؤنیایه گلدیم
و میانالییام
----------------------------------
بو گؤنلر اوره گیم بولوتلو هاوایا بنزیر...
نئجه قارا بولوتلار بیر بیریلرینه توخوناللار، اوزونتو لرده اوره گیمده بیر بیریلرینه توخونوبلار.
گاهدان اوره گیم بئله سیخیلیر کی اؤزوملن دئییرم :"داها دایانا بیلمیرم!!!!!!".
غمله دولان اوره گیم سیزیم سیزیم سیزلاییر، ماهنا توتور، سنی ایسته ییر.
بو نئچه ایللیک بوغوس، بوغازیما جیرماق آتیر، بئله دویورام کی ایستیر منی بوغسون، ایستیرم هارای چکم بگه اوره گیم آچیلسین، اما بوغازیم بیچیلیر، آغلاماقدا باجارمیرام بگه آغلاماغلان اوره گیم سرین له سین.
بو دورومدا سوسقون و سس سیز دایانیرام و ایچریدن داغیلماغیما باخیرام.
گونلر کئچیر، آیلار دولانیر، تانری نین لوطفی ایلن بیر آرالیق گؤزلریم سنه ساتاشیر، اوره گیم سئرچه کیمی سینه مده چیرپینر، اود توتورام، آلیشیرام، داغیلیرام ...
سن اما کئچیسن و بیلمیسن کی باخیشلارین مین لرجه اؤلدورور، دیریلدیر منی.
ایللردی موبایلیم چالارکن، ساوجیق گلرکن، ناتانیش شوماره گوررکن اؤره گیم چیرپینیر، اوزوملن دئییرم " شاید سن سن!!!!! ".
ایللردی کی رویالاریمدا سنینله یاشییرام، داها بئله یاشاماغا اؤگرشمیشم، دؤزمگه اؤگرشمیشم...
آلقا تانرییا، منیم ده آلنیمین یازیسی بئله دیر...
بو یازینی بوردا یازماغین ندنی تکجه اوره گیمی دینجتمک ایچیندیر، یوخسا بیلیرم سن هئچ زامان بونلاری گؤرمه یه جکسن، بو سئوگینی بیلمه یه جکسن...

robotstxt: allowed

filter: keep


text:
بو ماهنی منی ده آغلاداجاقدیر
بو ماهنی منی ده آغلاداجاقدیر
ائله بیل سنینله بزه نیب بو سس
اوخویور مغنی منیم اوره ییم
تیتره ییر ، تیتره ییر ، دایانیر نفس
بیزیم سئوگیمیزین ناغیلین دئییر
بیر اوغلان بیر قیزی سئویر اورادا
منیسه کئچمیشلر یادیما دوشور
گؤزلریم قیزاریب ، دولور بورادا
بو ماهنی منی ده آغلاداجاقدیر
سیزلایا ـ سیزلایا اینله ییر کامان
قورخورام دئمه یه ، سؤزون دوزونو
شعرلریم سنین چون داریخیب یامان ...
منیم احوالاتیم تبریزه بنزر
سحرلر کئفله نیب ، گئجه لر یاتماز
مین کره قارشیندا نامرد اولاسان
آغلار دا ، گولر ده ، سئودییین آتماز
بو ماهنی منی ده آغلاداجاقدیر
ابدی قالاجاق فیکریمده بو سس
بو سسله روحومدا اوچاجاق بیر گون
بیته جک حیاتیم ، سیناجاق قفس !
بابک قوجازاده


text:
به مولایم قسم خواهم ازایشان
چومولایم بود نام ومرامت
پیشاپیش
مولاعلی «ع»ولادت گونون ،مولانی ایستیین غیرتلی كیشی لره ویاعلی سسله نن امتینه
هم چنین آتالارگونون ،تمام مهربان ،زحمت كش ،بالاسِوَن انسانلارا
ومخصوصاًاوزآتاما تبریك دئیوب وهامی آتالاریچون اوزون عومور،عزتلی یاشایش
وحرمتلی زندگی آرزوواریمدور. یاشاسین تمام مهربان آتلار،بابالارودَدَه لر.
آتاجان...
مهربان ،سِومه لی یاراشیقلی سان
گون كیمی گوزه لیم سن اشیقلی سان
بال كیمیی سوزووه قربان آی آتا
دنیالار گوزووه قربان آی آتا
***
آلنووایازیلوب عشقیلن وفا
گورمه سین حیاتون دنیادان جفا
یاشایش باشاباش نوریلن صفا
هدیه دوربالوندان سنه ای آتا
دنیادا تاپلماز سنه تای آتا


text:
اویان نیوز: لبناننین بکا وادیسینده یئرلشن هرمل شهرینده، حکومت بیناسی و عسگری بؤلگه یاخینیندا ، بومبا ایله تجهیز ائدیلمیش ماشین ایله حیاتا کئچیریلن انتحار سالدیرسیندا ۲ نفر حیاتینی ایتیریب، ۱۵نفرده یارالاندی.
ژانویه آیینین ایلک گونلرینده باشکند بیروتون جنوبوندا “حزب اللهین قالاسی” اولاراق بیلینن بیر بؤلگهده، بومبا یوکلو ماشین اینه تشکیل ائدیلن سالدیردا ۵ نفر حیاتینی ایتیرمیش، ۷۰ نفر ایسه یارالانمیشدی.
دیگر طرفدن، حادثهنین لبناندا ۹ ایل اول تشکیل ائدیلن سوء قصده حیاتینی ایتیرن اسکی باش ناظیر رفیق حریری ایله باغلی محکمهسینین لاههده گؤرولمهیه باشلادیغی گونده تورهدیلمسی دقت چکیر.
ت ر ت


text:
اویان نیوز:
قوشاچای میللی حؤکومت دؤنمینده
- بیرینجی بؤلوم -
صابر جهانی
داریخمایین اعدامیلریمیز، شهر میدانلاریندا یئنیدن آسیلاجاقسینیز، بو دفعه ایسه هیکللرینیز.
( بو یازی شهریمیزین آزادلیق اعدامیلرینه، قوربانعلی صبحی، خانعلی مطیعی، میرکاظم اعلمی و غلامحسین ناصری حضرتلرینین اولولوغونا سونولور.)
اؤزت
۲۱ آذر نهضتیندن ۶۸ ایل کئچسه ده، بو نهضتین یاراتدیغی سیاسی- اجتماعی سؤیلم آذربایجان میللی آزادلیق حرکاتینین ایچینده دانیلماز ائتکی بوراخیبدیر. بو نهضت او دؤنمین اجتماعی اولایلارینین نتیجهسینده، آذربایجان میللتینین ایستهیی و ایرادهسی ایله یاراندی. ایران حاکمییتی اساسا ۲۱ آذر حرکاتینی بیر نهضت اولاراق قبول ائتمه¬ییب آذربایجانین بو بیر ایلینی و اؤزللیکله اونون رهبری میر جعفر پیشهورینی شوروییه باغلاماغا چالیشیر.
۲۱ آذر سؤیلمی ایراندا سانترالیستی دوشونن آخیم¬لار طرفیندن ده، چوخ جهتلردن و جوخ ندهنلر اوچون بایکوت اولونور. آذربایجان میللی حرکتی، بیر طرفدن ۲۱ آذر نهضتینی سیاسی – اجتماعی آخیم اولاراق و باشقا طرفدن ایسه محمدرضا شاه رژیمینین جنایتلرینی کوتلوی سوی قیریم کیمی بوتون دونیایا سرگیلهییب تانیتدیرماغا چالیشمالیدیر. بیر حالدا کی محمدرضا شاه ارتشینین هوجوموندان ۶۷ ایل کئچیر، میللی حؤکومت شهیدلریندن یالنیز ۲۶۴ رسمی آد ثبت اولونوبدور. بو ساحه ده جیددی آددیملار آتیلمالیدیر. بو یازیدا، میللی حؤکومت دؤنمینده قوشاچای شهرینین اولایلاری و توپلومسال دورومو آچیقلاناجاق¬دیر.
اؤن سؤز
۱۳۲۱- جی ایلده سلطانزادهی تبریزی بیر مقالهده آذربایجانی، ایرانین مستملکهسی آدلاندیریب اعتراض ائدیر کی کئچمیش ۲۰ ایلده بو بؤلگهنین بوتون شهرلری استعمار حالینا دوشموش. قوشاچای شهریده بو قایدادان مستثنا دئییلدی بو شهرین گؤرونتوسونو آج، یوخسول رعیتلرله رحمسیز خانلار تشکیل ائدیردی. ۱۳۱۶- جی ایلده قورولموش قند کارخاناسی فعلهلرین باشقا شهرلردن بو شهره آخماسینا و اعتراض دوشونجهسینین یارانماسینا سبب اولموشدو. فعلهلر تئزلیکله بو حاقسیزلیغا قارشی چیخماق اومودو ایله فیرقهیه قاتیلیرلار.
تهراندا نشر اولونان ” وطن یولو” قزئتهسینده شوروی مطبوعات نومایندهلیگیندن، قوشاچایین دورومو اوچون بئله معلومات واردی: “یئرلی حربی ایدارهلر، آذربایجان دموکرات فداییلر علیهینه ترورچولوق ائتمک و باشقا تدبیرلر گؤرمک اوچون سیلاحلی قولدور دستهلری یاراتماغا باشلامیشلار. میانداب ماحالینین ارتجاعچی خانلاریندان کاظمی و صولتی، بو جور قولدور دستهلرین تشکیلینده اشتراک ائدیر و همین دستهلره جلب اولونان هر آداما سیلاح و ۴۰۰۰ ریال پول وئریلیر. کاظمی و صولتی طرفیندن تشکیل ائدیلن قولدور دستهلرینده ۲۰۰- دن آرتیق سیلاحلی آتلی واردیر”
تحریفلره و بایکوتلارا باخمایاراق، آذربایجان میللی حؤکومتی- دموکرات فیرقهسینین رهبرلیگی ایله- آذربایجانین هر یئرینده ائلهجه ده قوشاچایدا گؤردویو ایشلر نتیجهسینده، بؤیوک اونور ایله آنیلیر. قوشاچای شهرینده میللی حؤکومت ایشلرینی بئله سیرالاماق اولار:
- یئنی مکتبلرین تیکیلمهسی: قند کارخاناسینین یانیندا اورتا تحصیلات اوچون و قوشاچای کندلرینده او جوملهدن شاهتپه کندینده بیرینجی صینیفلار اوچون یئنی مدرسهلر تیکیلدی.
- تورکجه کیلاسلارین آچیلماسی: آذربایجانین بوتون شهرلری کیمی قوشاچایدا دا آچیلان مکتبلرین ائیتیم دیلی آذربایجان تورکجهسی اولموش. میللی حؤکومت طرفیندن حاضیرلانمیش” آنا دیلی” آدلی کیتابلار اوشاقلارا وئریلدی.” قوشاچایین تاریخ ایله جوغرافیاسینا بیر باخیش” کیتابینی یازان “جمشید محبوبی” بو کیتابدا قوشاچای مکتبلرینده آذربایجانین باشقا شهرلری کیمی صف باشیندا دوعا متنینین آنا دیلینده اولماسینی وورغولاییر.
ای بیزى یوخدان یارادان تانریمیز سن بیزه لوطف ائله عینایت ائله
بیزلرى دوزگون یولا، دوز ایشلره قدرت ذاتینله هدایت ائله
وئر بیزه توفیق کی، تحصیل ائدک علم و ادبله بیزه زینت ائله
خدمت ائدک بیز آنا یوردونا سن ده اونو حفظ و حمایت ائله
پاک فیکیر، آیدین اورک، ساغ بدن بیزلره شانینله کرامت ائله
بو کیتابدا، آذربایجان تورکجهسینی، ایدارهلرین رسمی دیلی اولاراق، ایشلهدیلدیگینی گؤستهرن بیر سیرا بلگهلر وار. اؤرنک اوچون او زاماندا یازیلان بیر شیکایتنامهسی الده وار. بو شیکایتنامهده اسماعیل کیانی آدیندا بیر شخص اؤز مستاجیریندن دارایی ایدارهسینه شیکایت ائدیب یازیر:
۱۱/۵/۲۵
” میاندوآبین محترم مالیه ادارهسینین رییسی
احتراما عرض اولونور- آقای وهرام ارمنی میخانهچی که بو جانبین خیاباندا مغازهسی مدتدور اجاره ایدوب و اجاره وقتی قورتاریب و ضمنا چون تمام ارمنلر مسافرت ایدلر بونه گوره مغازهمی آیری بیر شخصه اجاره ورمیشم [] [] یوخاریدا یازیلان شخص منیم دکانیمی اشغال ایدوب علاوه بر اینکه مدتدور وجه اجارهمی تسویه اتمیوب و ضمنا همان دکانین قباقچی اجارهداری کی احمد آغا سلمانی مرحوم اولوب اونون دا قالان اجارهنی عهدهدار اولوب بونا بناء او محترم مالیه ادارهسینه متوسل اولورام امر بویوراسوز منیم اجاره حسابمی یوخاردا قید اولان [] ایدوک و تسویه ایدسونلر و اجاره ورلن مغازهمی اوزیمه محول ایدسونلار. “ اسماعیل کیان
- خالق اوردوسونون تشکیلی: قوشاچای پادقانینین تسلیم اولماسیندان اؤنجه، بو پادقاندا افسرلرین چوخو میثال اوچون عبدالحسین بهمنزاده فیرقه اویهلیگینی قبول ائدیب پادقاندان قاچمیشدیلار. میللی حؤکومت قورولدوقدا قوشاچای پادقانینی گوجلندیرمک میللی حؤکومتین بیرینجی ایشلریندن اولموشدور. غلام حسین ناصری مییانا شهریندن ماراغا و قوشاچای پادقانینا گلیب دموکرات فیرقه فداییلرینه حربی ائیتیملر وئریر. ربیع کبیرینین ده بو پادقانین گوجلنمهسینده بؤیوک نقشی اولوبدور. بو بؤلگهنین حساسلیغی اوچون سایینقالانین هولاسو کندینده ده بؤیوک بیر پادقان قورولوبدور.
شیفاهی سندلره دایاناراق، او زامان شهر رژهلری کئچمیشه باخاراق دوزهنلی فورمدا اجرا اولونوردو. قوربان کوهی قوشاچای خالق اوردوسونون گروهبانی و شهرده رژه مراسیمینین باشچیسی ایدی.
- ایشلرین دوزنلی فورمدا یؤنهدیلمهسی: ۱۲۹۰- جی گونش ایلینده بیرینجی رسمی ایداره قوشاچایدا “خالصجات” آدی ایله ایشه باشلادی. بو ایللرده “خدیوی” آدیندا بیریسی بو ایدارهنین باشچیسی ساییلیردی. سونرالار خالصجات ایدارهسی ” خانلیق باغى” یا “خالصه باغى” آدلی بیر یئره کؤچورولدو. شهرین بو گون خالصه خیاوانینین آدی او گونلردن قالان آددیر.
۱۳۲۰- جی ایلدن ” هاشمی” آدلی بیریسی خالصه ایدارهسینین باشچیسی اولور. او ایدارهنین بوتون تشکیلاتلارین باغلاییب ایشلری کندلرین اربابلارینا تاپشیریر. هاشمی و بیر سیرا باشقا کند اربابلارینین ظولملری نتیجهسینده میللت بو ایدارهیه قارشی اولموشدور. سونوندا ۱۳۲۴- جی ایلده فیرقهنین ایشه گلمهسیله بیرلیکده بو ایداره قاپاتیلدی. میللی حؤکومتین بیر ایل زامانیندا، قوشاچای شهرینده تام دوغرو بیر شکیلده ارضی اصلاحات یئرینه یئتیریلدی.
باشقا ایجرایی ایشلردن، شهرده کئچمیش پهلوی خیاوانیندا بلدیه طرفیندن بؤیوک بیر حامامین دوزهلتمهسی، یئنی یوللارین چکیلمهسی، کؤهنه یوللارین تعمیر ائدیلمهسینی آد آپارماق اولار. قوشاچای کؤرپولری ایسه میللی حؤکومت دؤنمینده یئنیلشدیریلیر.
- شهرین اجتماعی گوونلییینین یوکسلمهسی: اجتماعی دهییشمهلر زامانیندا بیر سیرا گوونسیزلیکلرین اوز وئرمهیی قاچینیلمازدیر. میللی حؤکومت قورولماسیندان اؤنجه قوشاچایدا تکجه آذرین ۱۹- دا سلیم خان آدلی، فیرقه موخالیفی ترور اولونور. فیرقه موخالیفلری اؤزهللیکله جمشیدخان اسفندیاری( قوشاچایین بؤیوک خانلاریندان و فیرقهنین موخالیفی) بو ایشی هر یئرده بیر جنایت کیمی یاد ائدیردیلر. آنجاق سرگرد مستشاری مرکزه یازدیغی مکتوبلاریندا، بو ترورون عامیللرینی کوردلر و اونلارین باشیندا “محمد حسین سیف قاضى” و “مجیدخان میرمکرى” اولدوغونو آچیقلامیشدیر.
میللی حؤکومت زامانیندا خایین اربابلارین شهردن قاچماسی، اونلارا منسوب اولان قولدور دستهلرین ده گئتمهسینه ندن اولدو. بیر ایل میللی حؤکومت زامانینی خاطیرلایانلار، او دؤرهده شهرین گوونلی اولماسیندان سؤز آچیرلار.
قوشاچایین پادقانی
۱۳۲۴- جو ایلینده آذربایجانین ۴ دنه بؤیوک پادقانی وار ایدی. تبریز پادقانی سرتیپ درخشانی ، اورمو پادقانی سرهنگ زنگنه، اردبیل پادقانی سرهنگ احمد زریو و قوشاچای پادقانی سرگرد مستشارینین باشچیلیغی ایله ایداره اولونوردولار. قوشاچای پادقانیندا ۱۸ افسر و ۴۱۱ عسگر وار ایدی. سرگرد مستشاری دئدیکلرینه دایاناراق بو تعدادین چوخو دا فیرقه اویهلیگینی قبول ائتمیشدیلر.
سرگرد مستشاری تهرانا گئتدیکده قوشاچای پادقانی دورومونو بئله آچیقلادی:
” قوشاچای شهرینین ۱۴۰۰۰ جمعیتی واردی. بو جمعیتین چوخو دا آذربایجان دموکرات فیرقه اویهلیگینی قبول ائدهرک فداییلرله بیرلیکده پادقانا قارشی دؤیوشوردولر. قوشاچای پادقانی ۱۸۰ نفر مودافیعهچی واسیطهسی ایله یاخلاشیق ۸ آی بویونجا، ۳۰۰۰ نفرلیک بیر موخالیف قوروپون اؤنونده موقاویمت ائدیردی. آنجاق بونلارا رغمن مرکزدن هئچ بیر یاردیم گلمیردی. پادقانین بوتون ایلیشگی آراجلاری سون بیر آیدا ایشلهمیردی. بیر قیسا زامان مرکزله ایلگی قورولدو سونرا بو ایلگی ده کسیلدی. آبان آیینین ۱۴- دن، عدلالدولهی کبیری و باشقالاری فداییلر آراسیندا توفنگ پایلاماغا باشلاییب آذر آیینین ۱۹-ا قدر بو ایشه شیددتله داوام ائتدیلر. او گونه قدر ۲۵۰۰ توفنگ، ۷۲ مسلسل فیرقه اویهلرینین الینده وار ایدی.
آذرین ۲۴- ده بیر هئیت دموکراتلاردان (میرزا حسین عرفانى- دکتر بابازاده- خانعلى مطیعى) پادقانا گلیب، تبریز پادقانینین تسلیم اولدوغونو آچیقلایاراق، پادقانا توفنگلرین یئره قویماسین تکلیف ائتدیلر. پادقانین تسلیم اولدوغونا ۸ ساعات وقت وئردیلر. او گئجه بیرینجی سوتوان عبدالحسین بهمنزاده اؤز عسگرلریله بیرلیکده پادقاندان چیخیب فداییلره قاتیلدی. فیرقه هئیتی گئتدیگیندن سونرا بوتون افسرلرین نظری ایله پادقان آذر آیینین ۲۵- ده ۳۲ گون موقاویمتدن سونرا تسلیم اولدو. “
دیرنمهدن تسلیم اولان آذربایجان پادقانلارینین باشچی¬لاری اؤز خاطیرهلرینده یا ائتدیکلری موصاحیبهلرده آذربایجان میللی حؤکومت قارشیسینا دانیشسالار دا، اونون بیر میللی و توپلومسال نهضت اولدوغونو و خالق ایچینده گوجلو پایگاها صاحیب اولماغینی دانمامیشلار. قوشاچای پادقانینین فرماندهی سرگرد مستشاری ده، کیهان روزنامهسی ایله موصاحیبهده بو پادقانین دیرنمهدن تسلیم اولدوغو ندهنینی بئله آچیقلاییر: ” بو شهرده بیر نهضت وار و گؤردویونوز کیمی قوشاچایا گلن بوتون قووهلر آذربایجان خالقیدیرلار. بونودا آرتیرمالییام بیزیم پادقاندا ۱۵۰ نفر سربازلاردان بو نهضته قاریشیب فیرقه اویهلیگینی قبول ائدیبلر.”
دی آیینین ۸- ده ” خواندنىها” مجلهسینین ۱۷۱- جی نومرهسینده “میرزا حسنخان عرفانى”دن، قوشاچای پادقانینین دیرنمهدن تسلیم اولدوغو اوچون، چالیشمالاریندان یاد اولموشدور. میرزا حسن عرفانى رحمتلیک درویش محمدعلى عرفانىنین اوغلو ۱۳۲۳- جی ایلدن ۱۳۴۳ ایله دک قوشاچای خانقاهلارینین درویشی ایدی. میرزا حسنخان عرفانىنین، پادقانا گؤندهریلن دموکرات فیرقه هئیتینین ایچینده اولماسی، میللی حؤکومتین نهقدر کؤتله آراسیندا گوجلو اولماسینا ندن ساییلا بیلر.
” نبرد” روزنامهسی ده قوشاچایین ۲۵ آذرده اولدوغو دورومونو یانسیتمیشدیر. بو روزنامهنین موخبیری اؤز راپوروندا پادقانین دیرنمهدن تسلیم اولدوغونا توخوناراق یازیر کی پادقانین عسگرلری سالیم و دؤیوشسوز اؤز شهرلرینه قاییدیرلار.


text:
اویان نیوز : میدانا گلن دئپرمله ایلگیلی ایران بحران مرکزی، بو آنا قدر هر هانسی بیر جان ایتکیسی بیلدیریلمهدیگینی آچیقلادی.
بعضی ایرانلی یئتکیلیلر ایسه یوزلرجه انسانین اؤلدوگوندن نگراندیر. ایراندا دئپرمین مرکزی سراوان شهرینین ۸۱ کیلومتر قوزئیینده، مرکزی یئرین ۸۲ کیلومتر آلتی. ایران بحران مرکزی، دئپرمین مرکز اوستونون چؤل اولدوغونو، کیمسهنین یاشامادیغینی، اطراف قصبهلردن دا بو آنا قدر اؤلوم خبری آلینمادیغینی بیلدیردی. ایران دؤولت تلویزیونو ایسه، غیر رسمی رقملره گؤره اؤلو ساییسینی ۴۰ اولاراق وئردی.
بیر ایرانلی میللت وکیلی، بؤلگهده یاشایانلارلا گؤروشدوگونو، اؤلو ساییسینین قورخولدوغو کیمی یوکسک اولمادیغینی سؤیلهدی، آنجاق رقم وئرمهدی. بعضی ایرانلی یئتکیلیلر ایسه اؤلو ساییسینین یوزلرجه اولدوغو تخمین ائدیر. فارس خبر آژانسی، سراوان شهریندکی زیانین آغیر اولمادیغینی دویوردو. سیستان و بلوجیستان ویلایتینده ایلهدیشم خطلری و الکتریکلر کسیک.
ت.ر.ت تورکی


text:
اویان نیوز:
بئل هوکس
آذربایجان تورکجهسینه اویغونلاشدیران: تورکان اورمولو
۱۱-نجی بؤلوم
زوراکیلیغا سون وئردیرمک
گونوموزون فمینیست حرکتینین آچیق آرایلا یایقینلاشمیش اولان اولوملو موداخیلهلریندن بیری؛ ائو ایچی زوراکیلیق و بو زوراکیلیغین سونا چاتدیغینی گؤرمک ایستهییرسک دوشونجهده و عملده گئرچکلشمهسی گرکن دَییشیکلیکلر حاقیندا بؤیوک بیر کولتورل موعاریفلندیرمه یاراتماق و بو موعاریفلندیرمه یی سوردورمه فعالیتیدیر. گونوموزده ائو ایچی زوراکیلیق سورونو، کوتله مئدیاسیندان ایلک اوخوللارا قدر او قدر گئنیش بیر چئورهده دانیشییلیر کی داوام ائدن ائو ایچی زوراکیلیق گئرچه یینین اوستوندهکی اؤرتویو قالدیران و اونو سرگیلهین گوجون فمینیست حرکت اولدوغو بیر چوخ زامان اونودولور. فمینیستلر ائو ایچی زوراکیلیغا اوداقلاندیقلاریندا، باشلانغیجدا قادینا قارشی ائرکک زوراکیلیغینی وورغولادیلار. بونا باخمایاراق، حرکت ایرهلیلهدیکجه، همجینسلر آراسیندا اولان ایلیشکیلرده ده ائو ایچی زوراکیلیغین وار اولدوغو ایثباتلاندی. قادینلارلا ایلیشکی ایچیندهکی قادینلارین کئچمیشده و گونوموزده ده سیخلیقلا اذیت قوربانی اولدوغو، اوشاقلارین دا قادینلار و ائرککلر طرفیندن گؤستریلن یئتیشکین آتااَرکیل زوراکیلیغا معروض قالدیغی اورتایا چیخدی.
ائو ایچیندهکی آتااَرکیل زوراکیلیق، داها گوجلو اولان شخصین دیگر شخصلری زوردان ایستیفاده نین چئشیدلی بیچیملری ایله کونترول ائتمهسینین قبول ائدیله بیلر بیر شئی اولدوغونا دویولان اینانجا دایانیر. ائو ایچی زوراکیلیغین بو گئنیشلهدیلمیش تانیمی، قادینا قارشی ائرکک زوراکیلیغینی، همجینسلر آراسینداکی زوراکیلیغی و اوشاقلارا قارشی یئتیشکین زوراکیلیغینی ایچریر “آتااَرکیل زوراکیلیق” تئرمینی فایدالیدیر، چونکی داها چوخ قبول گؤرن “ائو ایچی زوراکیلیق” سؤزونون عکسینه، ائو ایچیندهکی زوراکیلیغین جینسیتچیلییه و جینسیتچی دوشونجه، ائرکک حاکیمیتینه باغلی اولدوغونو سورکلی خاطیرلادیر. ائو ایچی زوراکیلیق تئرمینی، چوخ اوزون زاماندان بری ائو ایچینده گؤستریلن زوراکیلیغین اؤزل و ائو دیشیندا گؤستریلن زوراکیلیقدان داها آز تهلوکهلی اولدوغونو، داها آز قورخونج اولان محرم بیر باغلامدا اورتایا چیخدیغینی اؤنه سورن “یومشاق” بیر تئرمین اولاراق ایشلهدیلدی. بو دوغرو دئییل، چونکو قادینلار ائو ایچینده، ائشیکده اولدوغوندان داها چوخ دؤیولوب اؤلدورولورلر. آیریجا بیر چوخ اینسان، یئتیشکینلر آراسینداکی زوراکیلیغی اوشاقلارا قارشی زوراکیلیقدان آیری و فرقلی گؤرورلر، آما ائله دئییل. اوشاقلار سیخلیقلا آنالارینی ار یادا بیر ائرکک آرخاداش طرفیندن وورولماق ایستهدیگینده قوروماغا چالیشارکن پیس داورانیشا معروض قالیرلار یادا زوراکیلیق و قیسنامایا شاهیدلیک ائدهرک دویغوسال آنلامدا ضرر گؤرورلر.
عئینن بو اؤلکهنین وطنداشلارینین بؤیوک بیر قیسمینین ائشیت ایشه ائشیت اوجرت اؤدنیلمهسی گرکدییینه اینانماسی کیمی، بیر چوخ اینسان ائرککلرین قادین و اوشاقلاری دؤیمهسی گرکدییینی دوشونور. آنجاق اؤزلرین، ائو ایچی زوراکیلیغین جینسیتچیلیگین بیر باشا سونوجو اولدوغو، جینسیتچیلییه سون قیولمادان ائو ایچی زوراکیلیغین دا سونا چاتمایاجاغی سؤیلندیگینده، بو منطیق سیچراماسینی گئرچکلشدیره بیلمیرلر. چونکی بو توپلومسال جینسیت حاقینداکی تمل دوشونمه بیچیملرینه مئیدان اوخوماسینی و بونلارین دییشدیریلمهسینی گرکدیریر. من ده، فمینیست حرکتین بوتون زوراکیلیق بیچیملرینی سونا چاتدیرماغی هر شئیین اؤنونده توتان بیر گوندهمی اولماسی گرکدیگینی ساوونان آز ساییداکی فمینیست تئوریسییندن بیرییم. قادینا قارشی آتااَرکیل زوراکیلیقلا ایلگیلی فمینیست وورغو، بیزیم بیرینجی دردیمیز اولاراق قالمالیدیر. یئنه ده قادینا قارشی ائرکک زوراکیلیغینی، بونون دیگر آتااَرکیل زوراکیلیق بیچیملریندن داها قورخونج اولدوغونو ایشاره ائدن بیر طرزده وورغولاماق فمینیست حرکتین چیخارلارینا خیدمت ائتمکدهدیر. بو آتااَرکیل زوراکیلیغین بؤیوک بور قیسمینین جینسیتچی قادینلار و ائرککلر طرفیندن اوشاقلارا اویغولاندیغی گئرچگینی قارانلیقدا بوراخیر.
رئفورمیست فمینیست دوشونرلر، قادینا قارشی ائرکک زوراکیلیغینا جیدی شکیلده دیقت چکمهیه چالیشارکن هله بیر چوخ زامان تک ضرر چکن هر زامان قادین ایمیش کیمی بیر تابلو چکمه یی سئچیرلر. اوشاقلارا قارشی بیر چوخ وحشی هوجومون قادینلار طرفیندن گئرچکلشدیریلدییی اولقوسو ائشیت درجهده وورغولانماییر و آتااَرکیل زوراکیلیغین دیگر بیر ایفادهسی اولاراق گؤرولمور. آما آرتیق بیلیریک کی اوشاقلار یانلیزجا آتااَرکیل زوراکیلیغین بیرباشا هدفی اولدوقلاریندا دئییل، زوراکیلیق ایچرن داورانیشلارا شاهید اولمایا زورلاندیقلاریندا دا زوراکیلیغا معروض قالیرلار. بلکه فمینیست دوشونرلرین هامیسی، قادینلار طرفیندن ائدیلن آتااَرکیل زوراکیلیغی قادینا قارشی ائرکک زوراکیلیغی ایله عئینی یئره قویاراق بونا حیرصلندیکلرینی ایفاده ائتسیدیلر، ایجتیماع دا آتااَرکیل زوراکیلیغا دیقت چکمه ایشلرینی ائرکک قارشیتی بیر گوندم اولاراق دیرلندیرمز و راحاتلیقلا ردد ائده بیلمز ایدی.
بیر چوخ آراشدیرما قادینلارین داها چوخ زوراکیلیق ائتمه مئیلینده اولدوغونو گؤسترسه ده، قادینلار طرفیندن اویغولانان آتااَرکیل زوراکیلیغین ضررلیسی اولان یئتیشکینلر، قادینلارین زوراکیلیق ایچرن داورانیش گؤسترمکدن معاف اولمادیغینی بیلیرلر. ایشین دوغروسو، اوشاقلارین هانسی سیخلیقلا قادین زوراکیلیغینین نسنه سی اولدوقلاری گئرچگی حاقیندا دانیشاجاق، اؤرگوتلو، کولئکتیو بیر سسلری یوخدور. قادینلارین و ائرککلرین گؤستردییی زوراکیلیق اوزوندن طیببی موعالیجهیه احتییاج دویان چوخ ساییدا اوشاق اولماسا، الیمیزده قادینلارین زوراکیلیغینی بلگه لهین سبب ده اولمایاجاقدی.
بو سورولاری ایلک اولاراق Feminist Theory: From Margin to Center (فمینیست تئوری: چپردن مرکزه) آدلی کیتابیمین “زوراکیلیغی سونلاندیرماق اوچون فمینیست حرکت” بؤلومونده دیله گتیردیم و بونلاری دئدیم:
داوام ائدن فمینیست موباریزهنین قادینا قارشی زوراکیلیغی سونا چاتدیرا بیلمهسی اوچون، بو موباریزهنین زوراکیلیغی سونا چاتدیرماغا دوغرو بوتون بیر حرکتین بیرلشهنی اولاراق گؤرولمهسی گرکیر. فمینیست حرکت ایندییه قدر بیرینجی اولاراق ائرکک زوراکیلیغینا اوداقلاندی و سونوج اولاراق ائرکگین زوراکیلیغا مئییللی اولدوغونا، قادینین ایسه اولمادیغینا، ائرککلرین ازیتی، قادینلارین ضررلی اولدوغویلا ایلگیلی جینسیتچی سیرادان فیکیرلره اینانما گوجونو آرتیردی. آما بو توپلومدا قادینلار (ئرککلر ایله بیرگ)، باسقین بیر طرف یا دا قروپون، حؤکم ائتدیگی اینسانلار اوستوندهکی ایقتیدارینی قابا قوووت تطبیق ائدهرک الده توتماسینین قبول ائدیله بیلر بیر شئی اولدوغونو دوشونورلر. صؤحبتی کئچن دوشونجه طرزی، بونو گؤز آردی ائتمهمیزه یول آچا بیلر. قادینلارین، باشقالاری اوستونده نه درجه قابا گوجدن ایستیفاده ائتدیکلرینی یا دا زوراکیلیق ایچرن داورانیشلار سرگیلهدیکلرینی گؤزدن قاچیرمامامیزا یا دا گؤرمزدن گلمهمیزه ندن اولور. قادینلارین، زوراکیلیق ایچرن عمللری ائرککلر قدر سیخ گئرچکلشدیرمه مهلری، قادین زوراکیلیغی گئرچگینی اورتادان قالدیرماز. اَیر زوراکیلیغی اورتادان قالدیرماق ایستهییرسک، بو توپلومداکی بوتون قادین و ائرککلرین زوراکیلیقدان ایستیفادهسینی دستکلهدیینی گؤرمه ییمیز گرکیر.
اصلا زوراکیلیق ائتمهین، آنجاق اوشاقلارینا، اؤزللیکله ده اوغلان اوشاقلارینا، زوراکیلیغین توپلومسال کونترولا سبب اولما یولوندا قبول ائدیله بیلر بیر آراج اولدوغونو اؤیرهدن بیر آنا دا آتااَرکیل زوراکیلیقلا شرطی دؤیوش ایچریسیندهدیر. بو آنانین دوشونجه طرزی دییشمهلیدیر.
بیر چوخ قادینین (آز ساییدا قادین حیاتلارینداکی ائرککلری دؤیسه ده) ائرککلری حاکیملیک آلتینا آلماق اوچون زور قوللانمادیغی آچیقدیر. آنجاق بیر چوخ قادین، اوتوریته صاحیبی بیر اینسانین، اوتوریتهسینی الینده توتماق اوچون گوج قوللانما حاقینا صاحیب اولدوغونا اینانیر. والیدئینلری چوخو، اوشاقلارینا قارشی بیر سیرا فیزیکسل ویا سؤزلو سالدیری بیچیملری قوللانیر. قادینلار اوشاقلارین بیرینجی باسقیجیسی اولاراق آلدیغیندان دولایی، فاکتلار بو گئرچگی اورتایا چیخاریر: قادینلارا (آنا-اوشاق ایلیشکیسینده اولدوغو کیمی) ایقتیدار وئرن بیر حاکیم کولتورو ایچریسیندهکی هیرارشیک سیستئم داخیلینده قادینلار، حاکیمیتی اللرینده توتماق اوچون سیخلیقلا قابا گوجدن ایستیفاده ائدیر. حاکیم اولماق کولتورونده هر کس، زوراکیلیغی قبول ائده بیلر بیر توپلومسال کونترول آراجی اولاراق گؤرهجک شکیلده توپلومساللاشیر. ائگمن کسیملر (ایستر قادین-ائرکک ایستر والیدئین-اوشاق ایلیشگیلرینده اولسون) یئرلشمیش هیرارشیک قورولوشون تهدید ائدیلدییینی گؤردوکلرینده ایقتیدارلارینی فیزیکسل و یا دویغوسال قیسنامایا اساسلانان بیر جزانین (بونو اویغولاسینلار یا دا اویغولاماسینلار) حاضیردا گؤزلهدیگی تهدیدی ایله اللرینده توتماغا چالیشیرلار.
قادینا قارشی ائرکک زوراکیلیغی، مئدیانین چوخ ایلگیسینی چکدی. (OJ. Simpson داواسی کیمی گئرچک حیاتدان اؤرنکلر طرفیندن ده وورغولاندی.) آنجاق بو موعاریفلندیرمه آمئریکا توپلوموندا، بو زوراکیلیغین آلتیندا یاتان ندنلره و آتااَرکییه مئیدان اوخوماغا یؤنلتمهدی. جینسیتچی دوشونجه، ائرکک حاکیمییی و اونون بیر سونوجو اولان زوراکیلیغی دستکلهمهیه داوام ائدیر. بیر چوخ ایشسیز ائرکک و ایشچی صینیفی ائرکگی، آغدریلی اوستونلوکچو آتااَرکی ایچیندهکی ایشلرینده اؤزلرینی گوجلو حیس ائتمیرلر و موطلق اوتوریته صاحیبی اولاجاقلاری، موطلق سایغی گؤرهجکلری تک یئرین ائو اولدوغونو حیس ائتمه حاقیندا جسارتلندیریرلر. ائرککلر، یؤنتیجی صینیفین ائرکک قروپلاری طرفیندن ایجتیماعیلشدیریرلر. بئله جه توپلومسال ایش دونیاسینداکی حاکیملیگی قبول ائدیر، ائوین اؤزل دونیاسینین و محرم ایلیشکیلرینین ائرککلیک ایله عئینی دیرده گؤروب ایقتیدار دویغوسونو اوناراجاغینا اینانیرلار. بعضی ائرککلر، ایشچی سیرالاریندا یئر آلان و داها آز امک حاقی آلان ائرککلرین ساییسی آرتدیقجا یا دا داها چوخ قادین ایش دونیاسینا گیردیکجه، جینسیتچی جینسیت روللاری هیرارشیسینده ایقتیدار و حاکیملیگی یئرلشدیرمهنین و الده توتمانین تک یولونون زوراکیلیق ائتمک اولدوغو حیسینه قاپیلیر. قادینلاری مومکون اولان هر تورلو آراجلا یؤنتمه حاقیندا صاحیب اولدوقلارینی سؤیلهین جینسیتچی دوشونجه نی اونوتمادیقلاری سورجه، قادینا قارشی ائرکک زوراکیلیغی نورم اولماغا داوام ائدهجکدیر.
فمینیست دوشونجهنین ایلک زامانلاریندا آکتیویستلر، قادینا قارشی ائرکک زوراکیلیغی ایله ایمپئریالیست میلیتاریزم آراسیندا بنزرلیک قورماغی آتلادیلار. بو باغلانتینین قورولماماسینین ندنی، ائرکک زوراکیلیغینا قارشی اولانلاری گئنلده میلیتاریزمی قبول ائتمهلری و حتّی اونون دستکچیسی اولمالاری ایدی. جینسیتچی دوشونجه، ائرکک اوشاقلاری (خیالدا یاخشی اوشاق- پیس اوشاق داوالاریندا یا دا ایمپئریالیزمین میلتلر اوزریندهکی قوووته اساسلانان ایقتیدارینی تامین ائدهجک عسگرلر حالیندا) “قاتیللر” اولاراق ایجتیماعیلشدیردییی سورجه، قادینلارا و اوشاقلارا قارشی آتااَرکیل زوراکیلیق سورهجکدیر. کئچن بیر نئچه ایلده، فرقلی صینیفسل کئچمیشلره صاحیب گنج ائرککلر قورخونج زوراکیلیق اولایلاری گئرچکلشدیردیینده، بو اولایلار بوتون اؤلکه طرفیندن محکوم ائدیلدی. آنجاق بو زوراکیلیق جینسیتچی دوشونجهیه باغلاما قونوسوندا چوخ آز گیریشیم وار ایدی.
فمینیست تئوری: چپردن مرکزه آدلی کیتابیمدا زوراکیلیقلا ایلگیلی بؤلومو، ائرککلرین زوراکیلیغی قبول ائدن، اونا گؤز یومان و اونو داوام ائتدیرن، زوراکیلیق کولتورونو یارادان تک کسیم اولمادیغینی وورغولایاراق سونلاندیریرام. قادینلاری، زوراکیلیغا گؤز یومماداکی روللاری قونوسوندا سوروملولوق آلماغا چاغیریرام:
ساده جه قادینا قارشی ائرکک زوراکیلیغینا دیقت چکهرک یا دا میلیتاریزمی، ساده جه ائرکک زوراکیلیغینین فرقلی بیر ایفادهسی حالینا گتیرهرک، زوراکیلیق سورونونو گرکدییی شکیلده اله آلما ایمکانینین ایتیریر و توتارلی دیرهنیش استراتژیلری و چؤزوملری گلیشدیرمه یی ده زورلاشدیرمیش اولوروق… قادینا، اولوسلارا ویا گزگنه(سیاره) قارشی ائرکک زوراکیلیغی سورونونون جیدیتینی آزالتمادان، ائرککلرین و قادینلارین بیرلیکته آمئریکا بیرلشمیش دؤولتلرینی بیر زوراکیلیق کولتورو حالینا گتیردیکلرینین و بو کولتورو دؤنوشدوروب یئنیدن یاراتمالاری گرکدیگینین فرقینه وارمالیییق. قادینلار و ائرککلر، زوراکیلیغین توپلومسال کونترول مئکانیزماسی اولاراق قوللانیلماسینین بوتون تظاهورلرینه قارشی چیخمالیدیر: ساواش، قادینا قارشی ائرکک زوراکیلیغی، عیرقچی زوراکیلیق و دیگر زوراکیلیقلاری قادینا قارشی ائرکک زوراکیلیغینی سونا چاتدیرماق یؤنوندهکی فمینیست چالیشمالار، بوتون زوراکیلیق بیچیملرینی سونا چاتدیرماغا قارشی بیر حرکت اولوشدوراجاق شکیلده گئنیشلهمهلیدیر.
اؤزللیکله والیدئینلرین اوشاقلارینی زوراکیلیق ایچرمهین یوللارلا بؤیوتمه یی اؤیرنمهلری بؤیوک بیر اؤنم داشیییر. چتین دوروملارلا یولا گله بیلمک اوچون تک یول بو اولدوغو سورجه اوشاقلاریمیز زوراکیلیقدان واز کئچمیهجکدیر.
بیزیم اؤلکهمیزده زوراکیلیق قونوسویلا ایلگیلنن خالق کوتلهلری، بو زوراکیلیغی آتااَرکیل دوشونجهیه یا دا ائرکک حاکیملیگینه باغلاماغی قرارلی بیر شکیلده رد ائدیرلر. فمینیست دوشونجه بیر چؤزوم یولو سونور. بو چؤزومو هر کسه اویغون حالا گتیرمک ده بیزیم گؤرویمیزدیر.


text:
اویان نیوز: ناظیر داووداوغلو سی ان ان تلویزیونونا وئردیگی آچیقلامادا، ژنو موذاکیرهلرینین تاریخی بیر فرصت اولدوغونو و اسد حاکمیتینین قارالاما کامپانیالاریندان ال چکهرک، موخالیفت نمایندهلری ایله راضیلیغا گلمهلی اولدوغونو بیلدیردی.
دونیا اقتصادی فورمو اوچون داووسدا اولان داووداوغلو سی ان ان تلویزیونوندان کریستیان آمان پورون قوناغی اولوب.
ناظیر ۲- جی ژنوکنفرانسینین سوریهده کی وطنداش محاربهسینی بیتیرمک اوچون بؤیوک بیر فرصت اولدوغونو خصوصی ایله وورغولادی.
“امان پور”ون اسدین تورکیهیه قارشی اتهاملارینی خاطیرلاتماسینا داووداوغلو ” نه رژیمدن قاچان ۷۰۰.۰۰۰ اینسانی ، نه ده اونلارا سیغیناجاق وئرن بیر اؤلکه ترروریستلیکده گوناهلاندیرماق اولماز” دئدی.
اسد رژیمینین سیستملی ایشکنجهلرینی ثبوتا یئتیرن فوتو شکیللری ده خاطیرلادان داووداوغلو، سوریه دا حیاتا کئچیریلن جنایتلرین ایکینجی دونیا محاربهسینده کی قتل عام لاری بئله گئریده بوراخدیغینی دئدی.
آمانپور سون اولاراق ” امریکا- نین مصر مسئلهسینده دوغرو طرفی دستکلدیگینی دوشونورسونوزمو؟” دییه سوروشدو.
خاریجی ایشلر ناظیری ایسه سوالا جاوابیندا ” اصلینده سیز بو سوالی امریکا خاریجی ایشلر ناظیری جان کرری یه وئرملیسینیز. آنجاق عرب بهاری ایله علاقهدار تورکیهنین پرینسیپلری بللیدیر و بیز بو ایناندیکلاریمیزدان واز کئچمهمهدیک .
بیزیم مقصدیمیز مصرده بللی بیر قروبو دئییل ده دموکراتیانی دستکلهمکدیر. بیز سچیلمیش بیر جمهور باشقانی نین سئچیمدن کنار دئوریلمهسینه اعتراض ائتدیک” دئدی.
ت ر ت


text:
اویان نیوز اختصاصی : بؤلگهده ۱۲۰-دن چوخ میوه باغینین تامامی محو اولدوغو و چوخلو ساییدا شیرین سو قویوسونون یارارسیز حالا دوشدویو بیلدیریلیر.
ایراندا اورمیه گؤلونون قوروماسی نتیجهسینده اطراف اراضیلرده یئرلشن ۱۰۰-دن چوخ کند تاماماً بوشالیب.
اویان نیوز موخبرینین وئردیگی معلوماتینا گؤره، حیات شرایطی آغیرلاشان، دولانا بیلمین اهالی تهران و باشقا شهرلره کؤچملی اولوب.
اورمییا گؤلونون قوروماسی نتیجهسینده یئرآلتی سولار دا دوزلاشیب، اکین ساحهلری یارارسیز حالا دوشوب، بؤلگهده شیرین سو قیتلیغی یارانیب. نتیجهده اهالی اکینچیلیکله و حئیواندارلیقلا مشغول اولا بیلمییب.
بؤلگهده ۱۲۰-دن چوخ میوه باغینین تامام محو اولدوغو و چوخلو ساییدا شیرین سو قویوسونون یارارسیز حالا دوشدویو ده بیلدیریلیر.
بو خبرین یایین حاققی اویان نیوز سیته سینیندیر و آنجاق قایناق وئررک یایینلانابیلر


text:
پیامک ترکی تبریک عید نوروز ۹۲
یاغش یاغر داشلارا.کربیک دییر قاشلارا.دیین اوچان قوشلارا.
ابارسن بیزدن سلام وفالی یولداشلارا.
گوزده ن آخان یاشا دئونسم بیر قانادسیز قوشا
دئونسم انتظاردان داشادئونسم سنی یادان چیخاتمارام
.:: پیامک ترکی تبریک عید نوروز ۹۲ ::.
استکانون داق اولسون – ایچ داماغون چاق اولسون -
دونیا مالین یئینرهم -دوستلار جانی ساق اولسون
.:: پیامک جدید تبریک عید نوروز ۹۲ ::.
اورییمله باجارمرام او گوزلره ویریلمشام
لیل سو کیمی آخیب گلیب چاتیب سنده دورولمشام
درد اورییمده آشیب داشیب غمده منن قوجاخ ب
آتما منی زامان چاشیب بو دنیادان یورولمیشام؟


text:
توپلایان: محمدرضا خیری فام
آذربایجاندا اوزاق کئچمیشلردین، چئشیدلی چالغی آلتلرین اولدوغونو بلگه لردن اؤیرنیریک. کلاسیکلرین یاپیتلاری، اورتا عصر موسیقیچیلرینین یازیلاری، رساملارین چکدیکلری مینیاتورلر، داش چکیدلری، یوردوموزو گزمیش سیاحلارین گونده لیکلری و موزئی کوللئکسیالاری واختی ایله آذربایجاندا 90- ا یاخین چالغی آلتین قوللا نیلماسینی گؤستریر.
"دده قورقود" کیتابیندا چالغی آلتلرینه دایر بیلگیلر وار. کیتابدا زورنا، قوپوز و ناغارا کیمی آلتلرین آدی چکیلمیشدیر. نیظامی، خاقانی، فوضولی و نسیمی کیمی سؤیچولریمیزین سؤیلرینده (شاعیرلریمیزین شعرلرینده) ده خالق چالغی آلتلرینین آدلاری چکیلمیش، مینیاتور مکتبی رساملارینین یاپیتلاریندا ایسه اونلارین گؤرونتولری وئریلمیشدیر. کلیبر شهرینین یاخینلیغینداکی ... کندینده اولان مزار داشلارینا تای آذربایجانین چئشیدلی بؤلگه لرینده داش اوزرینده قازیلمیش چالغی آلتلری گورونور.


text:
حئکایه
هر ایش ده بیر خئیر واردیر
گونلرین بیر گونو، بیر اؤلکه نین پادشاهی، ان یاخین دوستو ایله شمشیر وورماق تمرین ائدیردی. ایشین آراسیندا شمشیر دَییب، پادشاهین باش بارماغئ قیریلیر.
حکیم لر طبابت ائدندن سونرا دوستو دئییر:
پادشاه جنابلاری بونو بیلسینلر کی دونیادا هر ایش ده بیر خئیر واردیر. پادشاه بونو ائشیدرکن لاپ غضبله نیب، دوستون دوستاغا سالیر.
بیر ایل بو ایشین اوستوندن کئچیردی کی پادشاه دوستلاریلا بیرلیکده اووچولوغا چیخیر. بو ایش ده اونلار، آدام یئین قبیله نین ساواشانلارینین الینه دوشورلر. اونلاری یئمک ایسته ینده قبیله نین باشچیسی نین گؤزو پادشاهین قیریلمیش بارماغینا ساتاشیر.
اونلارین قبیله لرینده رسم بو ایمیش کی بیر اینسانین، بدنی کامیل اولمایاندا، اونو یئمه زدیلر. ائله بونا گؤره پادشاهی بوراخیب، او بیریسیلری اؤلدورورلر. پادشاه اؤزون اؤلکه یه یئتیریب، دوستاغا گئدیب، یولداشین گؤرور. یولداشیندان عوذر ایسته ینده، یولداشی دئییر:
آی پادشاه! سن ساغ اولاسان. عوذر ایسته مز. ائله منیم بوردا بیر ایل قالماغیمیندا، بیر حکمتی واردیر.
پادشاه دئییر: آخی بیر ایل عؤمرون هئچه گئتمه یینده نه خئیری ؟!
دوستو جاواب وئریر: ائله بوندان آرتیق خئییر کی من زینداندا اولماسایدیم، ایندی سن ایله اووچولوغا گئدیب، منیده او بیریسیلره تای اؤلدورموشدولر؟!! گره ک بونو دوشونک کی بو دونیادا تانری وَریندن اینسانا یئتن هر ایشین، هر سیناغین بیر خئیری واردیر.
آراز فکری
Bu hekayəni Yüklə(PDF)


text:
میللی قهرمانلار میللت لرین اوُریی لریندۀ ابدی یاشار- گوُنئی آذربایجان سوُسیال دموکرات پارتیسی
صفر قهرمانی 1300 گوُنش ایلیندۀ گوُنئی آذربایجانین شیشوان عجبشیر بوُلگۀ سیندۀ دوُنیایا گئلمیشدیر، بوُ میللی قهرمان سانکی دوُغوشدان اوُزمظلوم میللتی نین فدائیسی اوُلاراق چوُخ گئنج یاشدان فئوداللارین ظولمونۀ قارشی مبارزۀ یۀ باشلییر، آذربایجاندا میللی حاکیمییت قوُرولدوقدا ایلک فدائی لردن اوُلور، صفرخان بوُتون وارلیقین آذربایجان میللتی نین قورتولوشویوُلوندا قوربان وئره ن مینلرجۀ فدائیلردن بیری ایدی ، میللی دوُولت دوُشمانلارین قانلی هجوموندان سونرا داغیلدیقدا ، اوُ بیر مودّت موقاویمت گوُترسۀ دۀ ، لاکین 1326 ینجی ایلین فروردین آییندا توُتوُقلانیب ، آردینجا قوُندارما « محکمۀ » دۀ عومور بویوحبسۀ محکوم ائدیلیر. 1357 ینجی ایل بهمن چئوریلیشیندۀ باشقا محبوس لارکیمی 32 ایل زیندان دان سوُنرا حبس دن آزاد اوُلور، صفرخان آزاد اوُلسادا لاکین اوُنون آنا وطنی آذربایجان فارس راسیست زیندانیندان قوُرتارا بیلمیر. زامان کئچدیکجۀ قهرمانیمیزین عوُموردۀ کئدرلۀ کئچیر، ؤ نهایت 1381 ینجی ایلین 19 آبان تاریخیندۀ صفرخان أبدییتۀ کوُچور ، آنجاق اوُنون آدی تاریخین قیزیل صحیفۀ لریندۀ ؤ میللتیمیزین اوُریی لریندۀ دائمن یاشییب قالاجاق ، روُحو شاد اوُلسون .
نلسوُن ماندلا ، آفریقا میللتی نین بوُیوک قهرمانی دا دوُیاسین دئیشدی ؛
نلسوُن ماندلا تکجۀ جنوب آفریقا میللتی نین رهبری یوُخ ، اوُ بوُیوک اینسان دیسپوُت راسیست رژیم لرین أسارتیندۀ اوُلان بوُتون مظلوم میللت لرین حاق ، عدالت سئس لرین عکس اتدیره ن ؤ مدافعۀ ائدن بیرگوُرکملی ؤ میثیلسیز رهبر ایدی ، ماندلا 27 ایل راسیست وایرقچی حاکیم لرین زیندانیندا قالسادا ، لاکین هئچ زامان آفریقا میللتی نین ایرادۀ سینۀ دال چئورمۀ دن شرفلی قوُرتولوش موجادیلۀ سینۀ داوام وئریب ؤ نهایت اوُزمیللتی نین آزادلیقی نین ، قورتولوشون شاهیدی اوُلدو .
بیزگوُنئی آذربایجان سوُسیال دموکرات پارتیسی اوُلاراق ، ماندلانین دوُنیاسی نین دئیشمۀ سین آفریقا میللتینۀ ؤ اوُنونلا یاناشی بوتون بشرییتۀ باش ساغلیغی دئیب ، آرزو ائدیریک گوُنئی آذربایجان میللتی دۀ جنوب آفریقا میللتی کیمی تئزلیکلۀ راسیست رژیمین موستملئکۀ سیندن قوُرتاریب ، اوُز سرنوشتینۀ حاکیم اوُلسون .
گوُنئی آذربایجان سوُسیال دموکرات پارتیسی . یاشاسین آذربایجان . 10 /12 / 13


text:
حضرت ابراهیم علیه السلامین " آزر" آدلی بیر عمی سی (آتاسی نین قارداشی) وار ایدی.(بو آد قرآندا دا ایشله نمیشدی).
"آزر " سؤزو ،منجه سومئر دیلیندن آلینمیشدی. "آش " سؤزو سومئر دیلینده " بیر ، بنزه ر سیز ، تای سیز " دئمکدیر. "ار" سؤزو سومئر دیلینده " انسان ، سرباز ، ائرکک، کیشی " دئمکدیر.
آزر= تای سیز ، بنزه رسیز انسان (انسان یگانه و بی نظیر)
بای= وار لی، زنگین ، ثروتمند
گان / جان: یئر
آذربایجان: وارلی انسانلارین یوُردو
سؤمرلر آذربایجانی جنت بیلیردیلر و اورادا یالنیز سومئر آللاهلاری و تکجه اوتناپیشتیم (نوح پیغمبر) یاشاییردی.
هابئله ، بیر سیرا گؤروشلره گؤره ، آذربایجاندا " آس " آدلی بیر ائل- اولوس یاشاییردی. آسییا قطعه(قاره )سی ده اؤز آدینی بو ائلدن آلمیشدی. اولا بیلسین تبریز یاخینلیغینداکی " ایسپیران" کندی ده اؤز آدینی "آس " ائلیندن آلمیشدی.
دئمه لی ییک؛ سومئرلر آذربایجاندان ایکی چای آراسینا (بین النهرین ،میانرودان) کؤچدولر. آککادلارین یازدیغینا گؤره سومئرلر اؤز آنا یوردلارینا (آذربایجانا) " مادا" دئییرمیشلر. دئمک ، آذربایجانین 4-5 مین ایل بوندان قاباقکی آدی " مادا" ایمیش.
سؤمرلر آذربایجانی جنت بیلیردیلر و اورادا یالنیز سومئر آللاهلاری و تکجه اوتناپیشتیم (نوح پیغمبر) یاشاییردی.
هابئله ، بیر سیرا گؤروشلره گؤره ، آذربایجاندا " آس " آدلی بیر ائل- اولوس یاشاییردی. آسییا قطعه(قاره )سی ده اؤز آدینی بو ائلدن آلمیشدی. اولا بیلسین تبریز یاخینلیغینداکی " ایسپیران" کندی ده اؤز آدینی "آس " ائلیندن آلمیشدی.
دئمه لی ییک؛ سومئرلر آذربایجاندان ایکی چای آراسینا (بین النهرین ،میانرودان) کؤچدولر. آککادلارین یازدیغینا گؤره سومئرلر اؤز آنا یوردلارینا (آذربایجانا) " مادا" دئییرمیشلر. دئمک ، آذربایجانین 4-5 مین ایل بوندان قاباقکی آدی " مادا" ایمیش.
سومئرلر ، ایکی چای آراسیندا یئرلشدیکدن سونرا ، اؤز یئنی یوردلارینا " کنگر ki-en-gir (شریف و وارلی انسانلارین یوردو) آدینی قودولار. بو سؤز دوز "آذربایجان "سؤزون معناسی دیر. بو سؤز سومئرلرین آذربایجاندان کؤچدوکلری و اونلارین نه قَدَر آذربایجانی سئودیکلری گؤستریر.
آذربایجاندا یئددی مین ایللیک " یانیق تپه "(خسرو شادا) و " شهر یئری" (مشکین ده) مدنیتی (اوُیقارلیغی) وار ایدی.
برچسب ها : آذربایجان
,
سومر
,
ماننا
,
میانرودان
,
ماد
,
حضرت ابراهیم ع
,
آزر
,
جنت
,
یانیق تپه
,
شهر یئری


text:
رنگی سولموش خزلم یللره تاپشرما منی
گوز یاشیمدان توکولن سللره تاپشرما منی
آند اولا الله ها بیرگون دوزه بیلمم سن سیز
آی لارا،هفته لره،ایل لره تاپشرما منی
گینه قلبیم توتولوپ عشقیمی یاد ایله میشم
منی دیوانه ادن سروری یاد ایله میشم
نه قدر جانیمی توکدوم یولونا بیلمدی او
قلبی آهنن اولان دیلبری یاد ایله میشم
نه وفا لر الدیم عمرومو فرش اتدیم اونا
منی مجنون الین ظالیمی یاد ایله میشم
عشق اودیلایانیرام گتدی فراموش الدی
او غزل یاندیران افسانه نی یاد ایله میشم
حیدر بابا ، سولى یئرین دوْزوْنده
بولاخ قئنیر چاى چمنین گؤزونده
بولاغ اوْتى اوْزَر سویون اوْزوْنده
گؤزل قوشلار اوْردان گلیب ، گئچللر
خلوتلیوْب ، بولاخدان سو ایچللر
حیدربابا ، کندین توْیون توتاندا
قیز-گلینلر ، حنا-پیلته ساتاندا
بیگ گلینه دامنان آلما آتاندا
منیم ده اوْ قیزلاروندا گؤزوم وار
عاشیقلارین سازلاریندا سؤزوم وار
حیدربابا ، ننه قیزین گؤزلرى
رخشنده نین شیرین-شیرین سؤزلرى
ترکى دئدیم اوْخوسونلار اؤزلرى
بیلسینلر کى ، آدام گئدر ، آد قالاریاخشى-پیسدن آغیزدا بیر داد قالار
حیدربابا ، آغاجلارون اوجالدى
آمما حئییف ، جوانلارون قوْجالدى
توْخلیلارون آریخلییب ، آجالدى
کؤلگه دؤندى ، گوْن باتدى ، قاش قَرَلدىقوردون گؤزى قارانلیقدا بَرَلدى...
تورکون دیلی
تورکون دیلی تک سئوگلی،ایستکلی دیل اولمـاز
اؤزگــــــه دیله قاتسان،بو اصیل دیل،اصیل اولماز
فارس شاعری چوخ سؤزلرینی بیزدن آپـــارمیش
صابــــر کیمی بیر سـفره لی شاعر،پخیل اولماز
تورکــــون مثلی فــــــولـــکلوری دنیادا تـــــک دیر
خان یورقانی،کــــند ایچره مثل دیر،میتیل اولــــماز
آذر قـــــوشونی،قــــیصر رومی اســـــیر ائتمیش
کســــری سوزودور بیر بئله تاریخ ناغیل اولـــماز
« شهریار »
اوزوک کیمی ایتیرمیشم قاشیمی
تاپانميرام وفالي يولداشيمي
بولود قويور باشيني داغ چينينه
من قارا گون هارا قويوم باشيمي
ايسته ميرم ياريم گوروب اينجي يه
گيزله ديرم گوزومده گوزياشيمي
.: Weblog Themes By Pichak :.


text:
شیعه لرین سککیزینجی مولاسی امام رضا آغانین (ع) شهادتی تسلیت اولسون
بو یازینی بوندان اوّل وبلاگدا یایمیشدیم آما تازادان یاییلماسینی فایدالی گؤردوم.
حضرت امام رضا (ع) مروده
اولدوغو قیسا مدّت بویوندا آیری دینلرین عالملریله چوخلو مناظرهسی اولدو کی
اونلارین اَن مشهورو مسیحی «جاثلیق» و یهودی «رأسالجالوت» ایله ایدی.
بو مناظرهلری شیخ صدوق، عیون
اخبار الرضا کتابیندا و مرحوم علامه مجلسی بحار الانوار کتابینین 49-جو جلدینده
عیون کتابیندان نقل ائدیب. بو مناظرهلر مسند الامام الرضا کتابینین 2-جی جلدینده
ده نقل اولوب.
او حضرتین یئددی معروف
مناظرهسی وار کی بوردا اونلارین ایکیسینه اشاره ائدیلیر.
مناظرهلر بونلاردیر:
1. بؤیوک مسیحی عالم جاثلیق
ایله مناظره
2. بؤیوک یهودی عالمی رأس
الجالوت ایله مناظره
على بن موسى الرضا ـ علیهالسلام
ـ مأمونا داخل اولاندان سونرا او، مخصوص وزیری فضل بن سهله مختلف مکتبلرین
عالملرینی مجلسه و مناظرهیه چاغیرماغا امر ائلهدی.
فضل بن سهل اونلاری چاغیردی
و هامیسی ییغیشاندان سونرا مأمونون یانینا گلیب هامیسینین حاضر اولدوغونو خبر
وئردی.
مأمون دئدی: «هامیسی داخل
اولسون». هامیسی گلندن سونرا اونلارا خوش گلدین دئییب آرتیردی: «من سیزی خیر ایش اوچون چاغیرمیشام.
سئویرم مدینهدن تازا گلمیش عمی اوغلوملا مناظره ائلیهسیز. صاباح هامیز منیم
یانیما گلین و هئچ بیریز غایب اولمایین». هامیسی قبول ائدیب گئتدیلر.
حسن بن سهل نوفلى دئییر: « امام
على بن موسى الرضانین (ع) نزدینده صحبته مشغول ایدیک کی حضرتین خادمی یاسر ایچری
گلیب دئدی: «مأمون سیزه سلام گؤندریر و دئییر: «قارداشین سنه قربان اولسون! مختلف
مکتبلر و دینلرین اصحابی و اربابی مجلیسیمیزه ییغیشیبلار. زحمت قبول ائلهسیز
صاباح بیزیم مجلسه گلیب اونلارین سؤزلرینی ائشیدین. مایل اولماساز دا اصرار
ائتمیرم، یئنه مایل اولساز بیز سیزین نزدیزه گلریک و بو بیزیم اوچون آساندیر».
امام ـ علیهالسلام ـ قیسا
و معنالی بیر سؤزله بویوردولار: «منیم سلامیمی اونا چاتدیر و دئنه بیلیرم نه
ایستیرسن ! من انشاءالله صاباح سیزین یانیزدا اولاجاغام»
امامین دوستلاریندان اولان
نوفلی دئییر: «یاسر مجلسدن چیخاندان سونرا امام ـ علیهالسلام ـ منه باخیب
بویوردو: «سن عراق اهلیسن و عراقلیلار ظریف و عاغیللی اولارلار، بو بارهده نه
دوشونورسن؟ مأمونون شرک اهلی و مذهبلرین عالملرینی بیر یئره ییغماقدان نه نقشهسی
اولا بیلر؟»
نوفلی دئییر: «عرض ائلهدیم
ایستیر سیزی امتحان ائلهسین و سیزین علمیزین اندازهسینین نه قدر اولدوغونو
بیلسین. آما ایشینی ضعیف بینووره اوستونه قویوب، الله-ـا آند اولسون پیس نقشه
تؤکوب».
امام ـ علیهالسلام ـ
بویوردو: «نه ایش گؤرور و هانسی نقشهنی تؤکوب؟»
نوفلی دئدی: «کلام علمینین
عالملری بدعت اهلیدیلر و مسلمان عالملریله مخالفدیلر. نییه کی عالم واقعیّتلری
دانماز، آما بونلار دانماق و سفسطه اهلیدیلر. الله-ین بیرلیگینه دلیل گتیرسن قبول
ائتمزلر. حضرت محمدین (ص) الله رسولو اولدوغونو دئسن، اونون رسالتینی ثابت ائتمهنی
ایستیهجکلر. خلاصه اونلار مغالطهیه ال آتیب او قدر سفسطه ائلرلر کی انسان
سؤزوندن ال چکسین. سنه قربان اولوب بونلاردان اوزاق اول!»
امام ـ علیهالسلام ـ
گولومسهییب بویوردو: «ای نوفلی، قورخورسان منیم دلیللریمی باطل ائدیب یولو منه باغلایالار؟»
نوفلی جواب وئردی: «الله-ـا
آند اولسون کی یوخ! منیم سنه گؤره قورخوم یوخدور. اومیدیم وار الله سنی اونلارا
غالب ائلیه».
امام ـ علیهالسلام ـ
بویوردو: «ای نوفلی سئویرسن بیلهسن کی مأمون گؤردوگو ایشدن پشیمان اولاجاق؟»
نوفلی دئدی: «بلی»
امام ـ علیهالسلام ـ
بویوردو: « تورات اهلی قاباغیندا منیم استدلاللاریمی توراتلاریندان ائشیدنده،
انجیل اهلی قاباغیندا انجیلله، زبور اهلی قاباغیندا زبورلا و روم اهلی قاباغیندا
روم دیلی ایله و مختلف مکتبلرین تابعلری قاباغیندا جوابلارینی اؤز دیللرینده
ائشیدنده، بلی هر بیر دستهنی آیریجا باطل ائلهدیگیمده، بیر جور کی اؤز مذهبلرین
بوشلاییب منیم سؤزومو قبول ائلهدیلر، او زمان مأمون نظرده توتدوغو مقاما مستحق
اولمادیغینی بیلر! اوندا پشیمان اولاجاق و اللهدان سووای هئچ حرکت و گوج یوخدور؛ وَ
لا حَوْلَ وَ لا قُوَةاِلا بِالله ِ الْعَلِىِّ الْعَظِیْم ِ»
نوفلی دئییر: «سحر
اولدوغوندا فضل بن سهل، امامین ـ علیهالسلام ـ حضورونا گلیب دئدی: «قربانین
اولوم، عمی اوغلون (مأمون) سیزی گؤزلور و جماعت اونون یانیندا حاضردیلر. بو بارهده
نظریز نهدیر؟»
امام ـ علیهالسلام ـ
بویوردو: «سن قاباقدا گئد منده انشاءالله گلرم. سونرا دستماز آلیب و سویقی شربتی
(اوندان
دوزلن مخصوص شربت)
ایچیب بیزه ده وئردی ایچدیک. سونرا او حضرتله چیخدیق کی مأمونا وارد اولاق».
مجلس، تانینمیش و مشهور
آداملارلا دولو ایدی و محمد بن جعفر، (امام صادقین (ع) اوغولو و امام رضانین
(ع) عمیسی)
بنی هاشم و آل ابی طالبدن بیر عدّه و قوشون باشچیلاریندان حاضر ایدیلر.
امام ـ علیهالسلام ـ مجلسه
وارد اولاندا مأمون و محمد بن جعفر و بنی هاشمین هامیسی آیاغا قالخدی.
امام ـ علیهالسلام ـ
مأمونون یانیندا اوتوردو آما اونلار امامین ـ علیهالسلام ـ احترامینا هله آیاق
اوسته دورموشدولار تا کی اوتورماق امری وئریلندن سونرا هامیسی اوتوردو. مأمون اماملا
ـ علیهالسلام ـ دانیشماغا قیزیشدی، سونرا جاثلیقه اوز توتوب دئدی:
«اى جاثلیق! بو منیم عمی اوغلوم، على بن موسى بن جعفردی. سئویرم
اونونلا دانیشیب مناظره ائلیهسن. آما بحثلرده عدالتی رعایت ائلهمه».
جاثلیق دئدی: «ای مأمون! من
اونونلا نئجه مناظره ائدیم؟ او، من داندیغیم کتابا استدلال ائدهجک و او منیم
اینانمادیغیم پیغمبره اعتقادی وار».
بو آندا امام ـ علیهالسلام
ـ صحبته باشلادی: «ای نصرانی! سنه اؤز انجیلینله استدلال ائتسم اقرار ائلرسن؟»
جاثلیق دئدی: «من انجیلین سؤزونو دانا بیلهرم؟ بلی الله-ـا آند اولسون منیم
ضرریمه اولسا دا اقرار ائلرم».
امام ـ علیهالسلام ـ
بویوردو: «نه ایستهسن سوروش و جوابینی آل!»
جاثلیق دئدی: «عیسینین
نبوّتی و کتابی بارهده نه دئییرسن؟ اونلاردان بیر شئی دانیرسان؟»
امام ـ علیهالسلام ـ
بویوردو: «من عیسینین نبوّتی و کتابینا و حواریلری اقرار ائدن امّتینه وئردیغی
بشارته اعتراف ائلیرم. آما محمدین (ص) نبوّتینه و کتابینا اقرار ائتمهین و اونو
امّتینه بشارت وئرمهین عیسییه کافرم».
جاثلیق دئدی: «قضاوتده ایکی
عادل شاهددن استفاده ائلهمیرسن؟»
امام ـ علیهالسلام ـ
بویوردو: «بلی».
جاثلیق دئدی: « محمدین (ص)
نبوّتینه اؤز مذهبیندن سووای و نصرانینین قبول ائلهدیگی ایکی شاهد اقامه ائله و
بیزدن بو بارهده اؤز مذهبیمیزدن سووای ایکی شاهد ایسته».
امام ـ علیهالسلام ـ
بویوردو: « ای نصرانی ایندی انصافا گلدین، عادل اولوب عیسی بن مریمین نزدینده
مقدّم اولان بیرینی قبول ائلیرسن؟»
جاثلیق دئدی: «بو عادل
کیمیدیر؟ آدینی دئ».
امام ـ علیهالسلام ـ
بویوردو: دِیلَملی «یوحنّا» بارهده نه دئییرسن؟»
جاثلیق دئدی: «به به ! مسیح
یانیندا اَن عزیز شخصی آد آپاردین».
امام ـ علیهالسلام ـ
بویوردو: «انجیلده بو سؤز وار کی یوحنّا دئدی: «حضرت مسیح منی عرب محمدین دینیندن
خبردار ائلهدی و منه بشارت وئردی کی اوندان سونرا بئله بیر پیغمبر گلهجک؟ منده
حواریلره بشارت وئردیم و اونلاردا اونا ایمان گتیردیلر؟»
جاثلیق دئدی: «بلی ! بو
سؤزو، یوحنّا مسیحدن نقل ائدیب و بیر کیشینین نبوّتی و اهل بیتی و وصیسینه
بشارت وئریب. آما نه زمان اولدوغونو دئمهییب و بو دستهنی بیزه آد آپارماییب کی
اونلاری تانییاق».
امام ـ علیهالسلام ـ
بویوردو: «بیز بیریسینی انجیل اوخوماغا گتیرسک کی محمدین (ص) و اهل بیتینین آدی
اوندا اولان آیهلری اوخوسون، اونا ایمان گتیررسن؟»
جاثلیق دئدی: «چوخ یاخشی
اولار».
امام ـ علیهالسلام ـ روملی
نسطاسا دئدی: «انجیلین اوچونجو سِفرینی ازبرسن؟»
نسطاس دئدی: «بلی ازبرم».
سونرا امام ـ علیهالسلام ـ
یهودلارین بؤیوگو رأس الجالوتا اوز توتوب بویوردو: «سنده انجیل اوخویارسان؟»
رأس الجالوت جواب وئردی:
«جانیما آند اولسون اوخویارام».
امام ـ علیهالسلام ـ
بویوردو: «اوچونجو سِفرینه باخ. اوندا محمد (ص) و اهل بیتیندن (ع) سؤز گئدسه منیم
نفعیمه شهادت وئر، یوخسا شهادت وئرمه».
سونرا امام ـ علیهالسلام ـ
اوچونجو سِفری اوخودو تاکی پیغمبرین (ص) آدینا چاتدی. اوردا دایاندی و جاثلیقه اوز
توتوب بویوردو: «ای نصرانی! سنی مسیح و آناسینین حقّی! منیم انجیلدن خبرلی
اولدوغومو قبول ائلیرسن؟»
جاثلیق دئدی: «بلی».
سونرا امام ـ علیهالسلام ـ
پیغمبر (ص) و اهل بیتینین (ع) آدینی اونا اوخویوب بویوردو: «ای نصرانی نه
دئییرسن؟ بو عیسی بن مریمین سؤزودو؟ بونو دانیرسان انجیلین بو بارهده دئدیگینی،
موسی و عیسینی دانیب کافر اولورسان».
جاثلیق دئدی: «انجیلده اولان
شئیی دانمارام و اونا اعتراف ائلهرم».
امام ـ علیهالسلام ـ
بویوردو: «هامیز اونون اقرارینا شاهد اولدوز». سونرا بویوردو: «هر نه سؤالین وار
سوروش!»
جاثلیق دئدی: « عیسی بن
مریمین حواریلریندن خبر وئر گؤروم نئچه نفر ایدیلر و هابئله انجیل عالملری نئچه
نفریدیلر؟»
امام ـ علیهالسلام ـ
بویوردو: «بیلن بیر انساندان سوروشدون. حواریلر 12 نفریدیلر و اونلارین اعلمی و
افضلی لوقا ایدی. آما بؤیوک نصرانی عالملری اوچ نفر ایدیلر: باخ دیاریندا
بؤیوک یوحنّا، قرقیسا دیاریندا آیری یوحنّا، و رجاز دیاریندا دِیلمی یوحنّا.
پیغمبر (ص) و اهل بیتینین (ع) آدی اونون نزدینده ایدی و عیسی و بنی اسرائیل
امّتلرینه بشارت وئرنده او ایدی».
سونرا بویوردو: «ای نصرانی
! الله-ـا آند اولسون بیز او عیسییا اینانیریق کی محمده (ص) ایمانی واریدی. آما
سیزین عیسیزا یالنیز بیر ایرادیمیز وار او دا بو کی او، آز اوروج توتوب و آز نماز
قیلاردی!»
جاثلیق بیردن حیرَتلنیب
دئدی: «الله-ـا آند اولسون علمینی باطل ائتدین و ایشینین بینوورهسینی
ضعیفلتدین، من بئله ظن ائلیردیم سن مسلمانلارین اَن چوخ بیلَنیسن !»
امام _علیهالسلام_ بویوردو:
«نه اولوب کی؟»
جاثلیق دئدی: «چونکی
دئییرسن عیسی آز نماز قیلیب آز اوروج توتاردی، بیر حالداکی عیسی بیر گونده افطار
ائتمهدی و هئچ گئجهنی یاتمادی و صائم الدهر و قائم اللیل ایدی».
امام _علیهالسلام_ بویوردو:
«کیم اوچون اوروج توتوب نماز قیلیردی؟»
جاثلیق جواب وئرنمهییب
ساکت قالدی. (عیسینین بندهلیگینه اعتراف ائتسهایدی اونون اللهلیغینا
اینانماقلاری ایله توتمازدی.)
امام _علیهالسلام_ بویوردو:
«ای نصرانی سندن آیری بیر سؤالیم وار».
جاثلیق تواضعکارلیقلا دئدی:
«بیلسم جواب وئرهرم».
امام _علیهالسلام_ بویوردو:
«سن عیسینین، الله اذنی ایله اؤلولری دیریلتمگینی دانیرسان؟»
جاثلیق چیخیلماز وضعیّتده
قالیب مجبوراً دئدی: «دانیرام، چونکی اؤلولری دیریلدن، آنادان گلمه کورون گؤزلرینی
آچان و برص مرضینه مبتلا اولانی شفا وئرن بیری، الله ساییلیر و الوهیّته استحقاقی
وار!».
امام _علیهالسلام_ بویوردو: « حضرت الیسعده بو
ایشلری گؤروردو. او سو اوستونده یئریدی و اؤلولری دیریلتدی و برصه مبتلا اولانلاری
و کورلاری شفا وئردی، آما امّتی اونا الوهیّت قایل اولماییب اونو عبادت ائلهمهلیدیلر.
حزقیل پیغمبر ده مسیحین ایشینی گؤروب اؤلولری دیریلتدی».
حضرت سونرا رأس الجالوتا
اوز توتوب بویوردو: « ای رأس الجالوت توراتدا تاپیرسان کی بخت النصر، بنی اسرائیل
اسیرلرینی، حکومتین بیت المقدّس ایله مبارزه ائلهدیگی زمان، بابله گتیردی. الله، حزقیلی
اونلارا طرف گؤندردی و او اونلارین اؤلولرینی دیریلتدی؟ بو حقیقت توراتدا یازیلیب.
حقّی دانانلاردان سووای هئچ کس اونو دانماز».
راس الجالوت دئدی: «بیز
بونو ائشیتمیشیک و بیلیریک».
امام -علیهالسلام-
بویوردو: «دوز دئییرسن» سونرا آرتیردی: «ای یهودی ! توراتدان بو سِفر تاپ» سونرا
حضرت اؤزو اونو اوخوماغا باشلادی. یهودی کیشی شوک اولدو و حیرتده قالدی.
سونرا امام -علیهالسلام-
اوزونو نصرانییه توتوب اسلام پیغمبرینین (ص) معجزهلرینین بیر بؤلومونو، بعضی
اؤلولرین او حضرتین الی ایله دیریلمهسی و بعضی ناعلاج مریضلرین اونون برکتینه شفا
تاپماسینی سایدی و بویوردو: «بونونلا بئله بیز هئچ وقت اونو اؤز الله-یمیز
سایمیریق. بو جور معجزهلره گؤره عیسینی اؤز الله-یز بیلسز، «الیسع» و «حزقیل»-ی
ده اؤزوزه معبود بیلمهلیسیز. چونکی اونلار دا اؤلولری دیریلتدیلر. هابئله خلیل
ابراهیم قوشلاری توتوب باشلارین کسدی و اونلاری اطرافداکی داغلارا قویدو، سونرا
اونلاری چاغیراندا هامیسی دیریلدیلر. موسى بن عمراندا بئله بیر ایشی اونونلا طور
داغینا گلیب ایلدیریم تأثیرینده اؤلنلرینن گؤردو. سن بو حقیقتلری دانا بیلمزسن
چونکی تورات، انجیل، زبور و قرآن اوندان دانیشیب. بئله اولسا بونلارین هامیسینی
اؤز الله-ین بیلمهلیسن».
جاثلیقین وئرهسی جوابی
اولمادیغیندان تسلیم اولوب دئدی: «سؤز سنین سؤزوندور و واحد الله-دان سووای آیری
معبود یوخدور.»
سونرا امام ـ علیهالسلام ـ
انجیل بارهده آیری سؤاللار سوروشدو و جاثلیقین دانیشیغیندان تناقضلر چیخارتدی.
جاثلیق تماماً چارهسیز
قالمیشدی و قاچماغا یئری یوخ ایدی. بونا گؤره امام ـ علیهالسلام ـ اونا بیر داها دئینده
کی «ای جاثلیق هر نه ایستیرسن سوروش»، سؤالدان چکیندی و دئدی: «ایندی آیریسی
سوروشسون. آند اولا مسیحه کی مسلمانلار ایچینده سنین کیمی اولدوغونو گمان ائلهمیردیم».


text:
حضرت محمد (ص) غرب عالملری نظرینده
ربیع الاولین اون یئددینجی گونو، رحمت پیغمبری حضرت محمد (ص) و جعفری مذهبینین مؤسسی امام جعفر صادقین (ع) ولادت بایرامی بوتون انسانلارا مبارک اولسون
حضرت محمد (ص) انسان حیاتینین تاریخی بویو، مسیر تعیین ائلهین بیر شخصیّتدیر. بیری دوشونجه و منطق اهلی اولسا بو مسألهنین کناریندان اعتناسیز ردّ اولا بیلمز.
بو یازیدا حضرت محمدی (ص) نه بیر مسلمان گؤزو ایله یوخ بلکه غیر مسلمان عالملرین گؤزو ایله نظاره ائلیهجهییک.
میخائیل. ه .هارت، Michael.H.Hart، (1932.م)، آمریکالی معاصر محقق «یوز» آدیندا کتابیندا تاریخ بویو یوز تأثیرلی انسانین آدینی یازاندا حضرت محمدی لیستینین باشیندا یئر وئریب دئییر:
« محمدی تأثیرلی شخصیّتلر لیستینین باشیندا یازماغیم بیر عدّهنی متعجب ائلیه بیلر آما او دین و دنیادا فوق العاده موفق اولان تکجه کیشی ایدی».[1]
توماس کارلایل،Thomas Carlayle، (1881-1795.م)، مشهور اسکاتلندلی تاریخچی، اؤز «قهرمان و قهرمان پرستلیک» (Hero And Hero worship) کتابیندا حضرت محمد (ص) بارهده بئله یازیر:
« غربین بو کیشی بارهده اولان معناسیز تعصبلردن قایناقلانان یالانلاری و تهمتلری، فقط بیزیم خفّتیمیزه سبب اولور.»
او آیری یئرده بئله یازیر:
«بو چؤل اوغلو، درین اورگی و نفوذلو قره گؤزلری و وسیع اجتماعی روحی ایله جاه طلبلیقدان سونرا بوتون فکرلری اؤزونده ییغمیشدی. نه قدر بؤیوک و آرام روح! او، عشق شورو و حرارتدن ساوایی آیری زادلا ایشی اولمایانلارداندیر. او کسلردندیر کی طبیعت اونلاری مخلص و صمیمی ائلهییب. آیریلاری اؤزلرینی شعارلار و بدعتلر یولوندا ایتیردیگی زماندا، بو کیشی اؤزونو او شعارلارا بورویوب محصور ائلیه بیلمیردی. وارلیغین بؤیوک رمزی اؤز جلال و جبروتی ایله اونون نظرینده پارلاییردی. هئچ بدعت و قارانلیق، وصف اولونماز حقیقتی اوندان گیزلده بیلمزدی و همان حقیقت نداسی ایدی کی دئییردی: «من وارام». ائله بیر کیشینین سؤزو طبیعتین قلبیندن اولان مستقیم سسدیر. جماعت اونا قولاق آسمالیدیلار، ائله سسه قولاق آسماسالار هئچ سسه اعتماد ائلهمک اولماز. چونکی هر شئی اونون قاباغیندا، یئل کیمیدیر».[2]
کارن آرمسترانگ ، Karen Armstrong، (م.۱۹۴۴ -)، 7 ایل بویو راهبه اولموش انگلیسلی یازیچی و محقق، اسلام پیغمبری زندگانلیغی بارهده یازدیغی کتابیندا بئله یازیر:
«بیز محمده تاریخین بؤیوک چهرهلرینه باخدیغیمیز گؤزده باخساق، چوخ راحت اونون بشر تاریخینین لاپ بؤیوک نابغهسینی اولماغینا ایناناجاییق. بو اینام اونون قرآن گتیرمهسی، بؤیوک دین یاراتماسی و یا اونون نظامی فتحلرینه گؤره یوخ بلکه اونون خاص شرایطده بؤیومهسی، مقاومت ائلهمهسی و موفق اولماسینا گؤره بیزده یارانار».
«بیز عصرلر بویو محمددن خشن بیر چهره، رحمسیز ساواشچی و خودبین سیاستچی یاراتماق ایستهمیشیک. بیر حالدا کی او چوخ احساسلی و مهربان کیشیدی. اونون مهربانلیغی او قدر ایدی کی حیوانلاری اینجیتمکدن بئله چکینردی».[3]
گوستاو لوبون، Gustave Le Bon ، (1931-1841.م)، فرانسهلی شرق شناس، «عرب مدنیّتی» کتابیندا محمد و اونون دینینی تحلیل ائدیب یازیر:
«پیغمبرین اَن بؤیوک معجزهسی اؤلمهمیشدن اوّل داغینیق عرب قافلهسینی بیر یئره ییغیب واحد بیر ملّت تشکیل وئرمهسی ایدی. ائله بیر ملّت کی هامیسی بیر دین قاباغیندا خاضع و بیر رهبره مطیع اولدولار».
سونرا یازیر: «انسانلارین دَیَرنی یاخشی ایشلری و اثرلری ایله اؤلچمک ایستهسک، محمد تاریخین اَن بؤیوک انسانی اولار».
او محمدین دینینین اعتقادلاری بارهده یازیر:
«توحیدی فقط اسلام دینی دنیایه گتیردیگی اوچون بو بارهده اؤزونه اؤیونه بیلر».
او ادامهده یازیر: «اسلامین تایسیز راحتلیگی، خالص توحید اساسیندادیر و اسلامین ترقّی رمزی ائله اونون آسان و راحت اولماغیندادیر. بونا گؤره اسلامی تانیماق چوخ راحتدیر. اسلام، سالم عقلین قبول ائلهمهدیگی مطلبلردن اوزاقدیر آما آیری دینلرده اوجور زادلارا چوخ راستلانماق اولور. یعنی آیری دینلرده گؤرونن تناقضلر و بوروشوقلوقلار، اسلامدا یوخدور. هرنه دوشونسز اسلامین بو دئدیگیندن داها ساده اولا بیلمز کی: «الله بیردیر؛ انسانلار هامیسی الله قارشیسیندا برابردیلر؛ نئچه دینی واجباتی یئرینه گتیرمکله انسان جنّته چاتار و اونلاردان اوز چئویرمکله جهنّمه گئدر». هر هانسی طبقهدن اولان هر مسلمانا راست گلسز بوتون اسلام اصللرینی و اونا واجب اولانلاری بیلیر و نئچه قیسا و ساده جمله فورموندا دئیه بیلر».[4]
لورا واکسیا واگلیری، Loura Vaccia Vaglieri ، (1989-1893.م)، ایتالیانین ناپل دانشگاهینین اوستادی پیغمبریمیز بارهده یازدیغی رسالهده بئله دئییر: « عرب پیغمبر، الله-ی ایله رابطه تأثیرینده اوندا یارانان وحی سسی ایله، خرافات و جادوپرستلره و فسادا اوز قویموش مسیحیت و یهودیت دینلرین تابعلرینه اَن پاک و خالص وحدانیّتی ارائه وئردی».
«او آشکار اولاراق، سایر وارلیقلاری یارادانا شریک ائلیهن بشرین ارتجاعی تمایلاتی و کهنه پرستلیک رغبتلرینین قاباغیندا دایاندی».
«بوتون تواضع ایله خودبینلیک و غرور سدّینی سیندیرماغا قیام ائلهدی. محمد، الله دینینین مبلغی کیمی اؤز شخصی دشمنلرینه مهربان و رحیم ایدی. اونون ذاتیندا ، انسان فکرینه محترم اولان، ایکی رحم و عدالت صفتلری قاریشمیشدی».[5]
آنه ماری شیمل، Anne marie Schimmel، (2003-1922.م)، آلمانلی شرق شناس «الله رسولو محمد» کتابیندا یازیر: «روانشناسلار و دین فئنومولوگلاری اسلام واسطهسی ایله اونلارین اختیاریندا قویولان پیغمبره عاشقانه اخلاص نمونهسینی گؤرهجکلر. هامیسی بیلهجکلر کی محمدین شخصیتی قرآن کنارنیدا، مسلمانلارین یاشاییشینین مرکزیندهدیر. پیغمبر ابدیّته قدر اونون پیغمبرلیگینه اینانانلارا حسنه اسوه کیمی قالاجاق».[6]
[1]میخاییل.ه.هارت " تاریخین یوز تأثیرلی شخصیّتی " کتابیندا، صفحه 33، نیویورك ، 1978
M.H. Hart, THE 100: A RANKING OF THE MOST INFLUENTIAL PERSONS IN HISTORY, New York, 1978, p.33..
[2] THOMAS CARLYLE’S COLLECTEF WORKS,LIBRARY EDITION, IN THIRTY VOLUME, Vol. XII, Heros AND HERO_WORSHIP, London, Chapman and Hall,1869.p.53,64,65.
[3] محمد: اسلام پیغمبرینین یاشاییشی، ص 38و 201، کارن آرمسترانگ، کیانوش حشمتینین ترجمهسی، حکمت نشریاتی.
[4] اسلام و عرب مدنیّتی ، ص 128، 129،141، 142، گوستاو لوبون، سید هاشم رسولی محلاتینین ترجمهسی (هاشمی)، کتابچی نشریاتی.
[5] اسلامین سرعتلی ترقیسی ، ص338،332و337، لورا واکسیا واگلیری، «محمد و قرانین محضرینه تقصیر عذری» کتابینین ضمیمهسی، جان دیون پورت، سید غلامرضا سعیدینین ترجمهسی، اطلاعات نشریاتی.
[6] الله رسولی محمد، یازیچینین مقدمهسی ص 7، آنه ماری شیمل، حسن لاهوتینین ترجمهسی، علمی فرهنگی نشریاتی.


text:
«کاظیم خانلا سیلاح داشلاری ماواتل کندینده» ساغ الدن اوچونجو نفر اوزون پالتووایله، جانعلی بی،کاظیم خانین قارداشی ــــ جانعی بیین یانیندا یئره ایله شن، رستم جانعلی نین اوغلو ـــــ رستمین یانیندا ایله شن، وکیل اکبرــــــ آیاق اوسته قره پالتووایله دوروب، سینه سینه فیشنگ حماییل ائله ین کاظیم خان اؤزو ــــــ کاظیم خانین سول الینده سیلاح ایله دوران داداش بی ـــــ داداش بیین سول الینده دوران سیید حسن ـــــ صفین سول الیندن ایکینجی نفر، جعفر فراشباشی»{1}
هولاکو،گووور قالا، قیرخلار، تلا، قیزیل داش، کاظیم داشی،و... بو داش تاریخ بویو چوخلو آدلاری اؤزونه گؤرمکله برابر، چوخلو آدلیم اینسانلاری دا قورویوب. آلپ ارتونقا دان توتدو قرخلار آدیلا تانیلمیش قیرخ ایگیده تای، و البته هولاکو خان کیمی بیر جهانگشانین خزانه سی، صفی الدین اورموی نین میزبانی، وکاظیم خانا تای بیر قارتالین یوواسی ساییلیب. . . .


text:
برچسبها: زلزله 6 ریشتری در آذربایجان
استاد سلیمی - همسر - استاد رجب ابراهیمی
رجب ابراهیمی (ر.الف.فرهاد) آذربایجانین تانێنمێش شاعیریدیر. اوْ 1314-نجی ایلین آبان آیێنێن 15-نده اردبیلین یۆرتچی ماحالێنین «کوْرابازلێ» کندیدنده آنادان اوْلۇب، 10 یاشێندا ایکهن عایلهسی ایله بیرلیکده تئهرانا کؤچمۆشلهر.
فرهاد تئهراندا یاشارکن، اوْ دؤورۆن قێزغێن ایجتیماعی مۆباریزهسینین جانلێ شاهێدێ اوْلاراق عئینی حالدا ریضاشاه رئژیمینین قالێقلارێنێن آذربایجانلێلارێن میللی وارلێغێنێ لاغا قوْیانلارێن چیرکین عمللری اوْندا وطن و ائل محبّتینی داها گۆجلندیریر و بو جۆر یاراماز آداملارێن سیماسینی، پیس نییتلی، بد عمللی آداملارێ یازدێغێ طنز شئعرلری ایله گۆلۆش آتشینه تۇتۇر.
فرهادین اوْ دؤور مۆهۆم فعالییتلریندن بیری ده مرحوم بستهکاریمیز اوستاد علی سلیمی ایله ایران رادیوسوندا لیشبیرلییی آپارماسێدێر. اوْ ساده دیلده ماهنێلار یازێر و اوستاد سلیمی ایسه اوْنلارا آهنگ بستهلهییر و رادیوْدان یایێلێر. فرهادێن اۆرهییندهن قوْپان سئوگی نغمهلی «آیرێلێق» ماهنێسێ دیللر ازبریدیر. اوْ ماهنێنێن، ماراقلێ یارانما و یایێلما تاریخی وار. فرهاد سئوگی نغمهسی قوْشۇر، اوستاد علی سلیمی بستهسینی یازێر وارتوش خانێم اوْنۇ اوْخۇیۇر، ایرانا سفر ائدهن آذربایجانێن دونیا شؤهرتلی مۆغنّیسی رشید بئهبودوْو ماهنێنێ بیهنیر و اوْنۇ اؤزۆ ایله اوْتایا آپارێر. ایکینجی دؤنه قایێدارکن آیرێلێق ماهنێسێ رشید بئهبودوْوون ایفاسێندا اؤلمهز بیر خالق نغمهسی کیمی سسلهنیر. و ایللر بوْیۇدۇر کی، بۇ ماهنێ دیللردن دۆشمۆر. اوْنۇ بیر چوْخ مۆغنّیلر ده دؤنه-دؤنه ایفا ائدیر.
فرهاد، اینقیلابدان قاباق اؤز دوْغما یۇردونا سوْنسۇز محبتّی سایهسینده، آتا-بابا کندلرینده (کوْزابالێ) مۆعاصیر اۆسلوبدا بینا تیکدیریر . ائلهجه ده کند آبادانلێق ایشلرینده یاخێندان ایشتیراک ائدیر. اوْنۇن رهبرلییی ایله کنده آسفالت یوْلۇ، ائلئکتیریک ایشێق، مۆعاصیر اۆصولو ایله لۆلهکئشلیک، مدرسهلر و ... ایشلر باش تۇتور. ...
فرهاد اینقیلابدان سوْنرا یارانان آذربایجان شاعیرلر و یازێچێلار جمعییتینین ایداره هئییتینین عۆضوۆ کیمی دیلیمیزین، ادبییاتێمێزێن اوْغرۇندا یوْرۇلمادان چالێشێر. «گۆنش» مجلهسینین یایێلماسێندا چوْخلۇ امک صرف ائدیر. آرزو ائدیریک کی فرهادێن یارتدێغێ اثرلرده اوْنۇن ایجرایی ایشلری کیمی ایشیق اۆزۆ گؤرسۆن. اوْنا اۇزۇن عؤمۆر و یارادێجێلێق حیات آرزولایێرێق.
آیرێلێق ماهنێسێ
گئجهلر فیکریندن یاتا بیلمــیرهم
بۇ فیکری باشێمدان آتا بیلمیرهم
نئینهییم کی سنه چاتا بیلمیرهم
آیرێلێق - آیرێلێق آمـــان آیرێلێق
هر بیر دردن اوْلار یامـان آیرێلێق
اۇزۇندور هیجریندن قارا گئجهلر
بیلمیرهم من گئدیم هارا گئجهلر
وۇروبــــدور قلبیمه یارا گئجهلـر
آیرێلێق - آیرێلێق آمـــان آیرێلێق
هر بیر دردن اولار یامـــان آیرێلێق
منبع: آذری فصلنامهسی، شماره 6- صص 122-123
بو دا شئعرین آردی:
یادیما دوشنده آلا گوزلرین
گویده اولدوزلاردان آلام خبرین
نئیله ییم کسیبدیر مندن نظرین
آیریلیق، آیریلیق ، آمان آیریلیق
هر بیر دردن اولار یامان آیریلیق
آیریلیق دردینی چکمه ین بیلمز
یاردان آیری دوشن گوز یاشین سیلمز
دئییرلر اینتظار خسته سی اولمز
آیریلیق، آیریلیق ، آمان آیریلیق
هر بیر دردن اولار یامان آیریلیق
نئجه کی ائلیمدن آیری دوشندن
سورار بیربیرینی گوروب بیلندن
حسرتله سیزلار یار داییم بو غمدن
آیریلیق، آیریلیق ، آمان آیریلیق
هر بیر دردن اولار یامان آیریلیق
ایل لردی اوزاقام آرخام ائلیم دن
بلبلم دوشموشم آیری گولوم دن
جور ایله آییریب شیرین دلیم دن
آیریلیق، آیریلیق ، آمان آیریلیق
هر بیر دردن اولار یامان آیریلیق
اوولوبدور بیگانه یاریم_ یولداشیم
غریبه ساییلیر سئوگیم – سیرداشیم
بوجاوان چاقیمدا آغاردیب باشیم
آیریلیق، آیریلیق ، آمان آیریلیق
هر بیر دردن اولار یامان آیریلیق
منی آغلاداندان گولوش ایسته رم
آیری دوشنیمله گوروش ایسته رم
حصاری ییخماقا یوروش ایسته رم
آیریلیق، آیریلیق ، آمان آیریلیق
هر بیر دردن اولار یامان آیریلیق
سئوگیلیک اولوبدور شانی فرهادین
سئوگی سی هاردادیر ،هانی فرهادین
دییه ره ک چیخاجاق جانی فرهادین
آیریلیق، آیریلیق ، آمان آیریلیق
هر بیر دردن اولار یامان آیریلیق
منابع :
سایت صدا و سیمای اردبیل و سایت ویکی پدیا و وبلاگ یولداش


text:
یاغیش تؤرنی
یازار: محمدرضا خیری فام
قوراقلیق اولان ایللرده بیناب شهرینده گؤزونو گؤیه تیکن اینسانلارین اومودلاری کسیلدیکده ، اونلار یاغیش آشی بیشیرمه لی اولدوقلارینی دوشونوردولر.
محله قادینلاری هره سی بیر قاب ایله قاشیق گؤتوره رک بیر یئره توپلاشیب سونرا محله کوچه لرینده قاشیقلا قابین دالینا ووراراق بیرلیکده « چؤمچه چؤم اوسته، آللاهدان یاغیش ایسته» دئیه رک، قاپیلاری دؤیوب آش اوچون دن- دوش ییغیردیلار. سونرا یئنه بیرلیکده تونقال قالاییب اود یاندیریب آشی بیشیریب بوتون قاپی -قونشولارا پایلاییردیلار. بو آرادا اوشاقلار دا تؤرنین ایلکیندن سونونا دک قادینلارین یانیندا اولوردولار.
من بو تؤرنی 28-23 ایل بوندان اؤنجه گؤرموشدوم. چوخ آجیناجاقلی دیر کی، او چاغ کیچیک یاشلی اولدوغوم اوچون یالنیزجا بو قدرینی آنیرام. چوخ گومان کی، بو فولکلوریک تؤرن ده، چوخلو باشقا تؤرنلریمیز کیمی آرتیق آرادان گئدیب، یالنیزجا منیم کیمی لرین یادداشیندا قالیب دیر.


text:
ادبی-azərbayçan
پویئما-تورکولوژی-شعر تورکی-معرفی مناطق دیدنی
تجنیس تورک ادبییاتیندا ان گوزل ومحتشم شعر وقوشما نوع لاردان دی. یازیدان بیر، اما آنلام (معنا) باخيمئندان متفاوت وفرقلی بعضا قافیه
وردیف ایله قافیه وهردن مصراع وبعضا بندلر تجنیس صورتینده یازیلیر
معنا باخیمیندان فلسفی وعرفانی هابئله اجتماعی و... ادامه مطلب را كليك كنيد
ادامه مطلب
تجنیس تورک ادبییاتیندا ان گوزل ومحتشم شعر وقوشما نوع لاردان دی. یازیدان بیر، اما آنلام (معنا) باخيمئندان متفاوت وفرقلی بعضا قافیه وردیف ایله قافیه وهردن مصراع وبعضا بندلر تجنیس صورتینده یازیلیر معنا باخیمیندان فلسفی وعرفانی هابئله اجتماعی و... ادامه مطلب را كليك كنيد


text:
كؤنول
دیل بیلن، سؤز آنلایان بیر نازلی یار ایستر كؤنول
لاله دن، گولدن گؤزل، بیر نوباهار ایستر كؤنول
اعتبارین گؤرمه یینجه سئومرم بیر دلبری
نازنین مه پاره لردن اعتبار ایستر كؤنول
هر قارا زولفون اسیری اولمارام بوندان سورا
ایندی عالم اؤزگه دیر، خوش روزگار ایستر كؤنول
اویناییب گولمك دانیشماق عیش و نوش ایامیدیر
بولبول شیدا كیمی مین لاله زار ایستر كؤنول
هر طرف گولدور، چیچك لیك دیر، بو آزاد اؤلكه میز
دایم اؤز خوشبخت خالقین بختیار ایستر كؤنول
بیز وطن مؤلكون حقیقتده سئون عاشیقلریك
خاینی ادنانی یوردومدان كنار ایستر كؤنول
بخته ور، واحد، او كسلردیر بو خوش عالمده كیم
هر زامان بوشن حیاتی پایدار ایستر كؤنول
علی آقا واحد
سهندیم
شاه داغیم، چال پاپاغیم، ائل دایاغیم، شانلی سهند´یم
باشی توفانلی سهند´یم
باشدا حئیدر بابا تک قارلا، قیروولا قاریشیبسان
سون ایپک تئللی بولودلارلا اوفوقده ساریشیبسان
ساواشارکن باریشیبسان
گؤیدن ایلهام آلالی سیرری سماواتا دییه رسه ن
هله آغ کورکو بورون، یازدا یاشیل دون دا گییه رسه ن
قورادان حالوا یییه رسه ن
دؤشلرینده سونالار سینه سی تک شوخ ممه لرده
نه سرین چئشمه لرین وار
او یاشیل تئللری، یئل هؤرمه ده آینالی سحه رده
عیشوه لی ائشمه لرین وار
قوی یاغیش یاغسا دا یاغسین
سئل اولوب آخسا دا آخسین
یانلاریندا دره لر وار
قوی قلم قاشلارین اوچسون فره لرله، هامی باخسین
باشلاریندا هئره لر وار
سیلدیریملار، سره لر وار
او اتکلرده نه قیزلار یاناغی لاله لرین وار
قوزولار اوتلایاراق نئیده نه خوش ناله لرین وار
آی کیمی هاله لرین وار
گول- چیچکدن بزه نه نده، نه گلینلر کیمی نازین
یئل اسه نده او سولاردا نه درین راز-و نیازین
اوینایار گوللو قوتازین
تیتره ییر ساز تئلی تک شاخه لرین چایدا چمنده
یئل او تئللرده گزه نده، نه کوراوغلو چالی سازین
اؤرده یین خلوت ائدیب گؤلده پریلرله چیمه نده
قول-قاناددان اونا آغ هووله آچار غمزه لی قازین
قیش گئده ر، قوی گله یازین
هله نووروز گولو وار، قار چیچه یین وار، گله جکلر
اوزلرین تئز سیله جکلر
قیشدا کهلیک هوسیله، چؤله قاچدیقدا جاوانلار
قاردا قاققیلدایاراق نازلی قلمقاشلارین اولسون
یاز، او دؤشلرده ناهار منده سین آچدیقدا چوبانلار
بوللو سودلو سورولر، دادلی قاووتماشلارین اولسون
آد آلیر سندن او شاعیر کی سن اوندان آد آلارسان
اونا هر داد وئره سه ن، یوز او موقابیل داد آلارسان
تاریدان هر زاد آلارسان
آداق اولدوقدا، سن اونلا داها آرتیق اوجالارسان
باش اوجالدیقدا دماوند داغیندان باج آلارسان
شئر الیندن تاج آلارسان
او دا شئعرین، ادبین شاه داغیدیر، شانلی سهند´یم
او دا سن تک آتار اولدوزلارا شئعریله کمندی
او دا سیمورغدان آلماقدادی فندی
شئعر یازاندا قلمیندن باخاسان دورر سپه له ندی
سانکی اولدوزلار اله ندی
سؤز دییه نده گؤره سه ن قاتدی گولو، پوسته نی، قندی
یاشاسین شاعیر افندی
او نه شاعیر، کی داغین وصفینه میصداق اونو گؤردوم
من سنین تک اوجالیق مشقینه مششاق اونو گؤردوم
عئشقه، عئشق اهلینه موشتاق اونو گؤردوم
او نه شاعیر، کی خیال مرکبینه شووشیغایاندا
او نهنگ آت، آیاغین توزلو بولودلاردا قویاندا
لوله له نمکده دی یئر-گؤی، نئجه تومار سارییاندا
گؤره جکسه ن او زاماندا
نه زامان وارسا، مکان وارسا کسیب بیچدی بیر آندا
گئچه جکلر، گله جکلر نه بویاندا، نه او یاندا
نه بلیلم قالدی هایاندا؟
باخ نه حٶرمت وار اونون اؤز دئمیشی توک پاپاغیندا
شهرییار´ین تاجی اه ییلمیش باشی دورموش قاباغیندا
باشینا ساوریلان اینجی، چاریق اولموش آیاغیندا
وحیدیر شئعری، ملکلردی پیچیلدار قولاغیندا
آیه لردیر دوداغیندا
شهدی وار بال دوداغیندا
او دا داغلار کیمی شانینده نه یازسام یاراشاندیر
او دا ظالیم قوپاران قارلا، کولکله دوروشاندیر
قودوزا، ظالیمه قارشی سینه گرمیش، ووروشاندیر
قودوزون کورکونه، ظالیم بیره لر تک داراشاندیر
آمما واختیندا فقیر خالقی اه ییلمیش سوروشاندیر
قارا میللتده هونر بولسا، هونرله آراشاندیر
قارالارلا قاریشاندیر
ساریشاندیر
گئجه حاققین گؤزودور، طور تؤره تمیش اوجاغیندا
اریییب باغ تک اوره کلردی یانارلار چیراغیندا
مئی، محببتدن ایچیب لاله بیتیبدیر یاناغیندا
او بیر اوغلان کی، پریلر سو ایچه رلر چاناغیندا
اینجی قاینار بولاغیندا
طبعی بیر سئوگیلی بولبول کی، اوخور گول بوداغیندا
ساری سونبول قوجاغیندا
سولار افسانه دی سؤیله ر اونون افسونلو باغیندا
سحه رین چنلی چاغیندا
شاعیرین ذٶوقو، نه افسونلو، نه افسانه لی باغلار
آی نه باغلار کی "الیف لئیلی" ده افسانه ده باغلار
اود یاخیب، داغلاری داغلار
گول گوله رسه بولاق آغلار
شاعیرین عالمی اؤلمه ز، اونا عالمده زاوال یوخ
آرزولار اوردا نه، نه خاطیرله یه ایمکاندی، ماحال یوخ
باغ-ی جننت کیمی اوردا "او حارامدیر، بو حالال" یوخ
او محببتده ملال یوخ
اوردا حالدیر، داها قال یوخ
گئجه لر اوردا گوموشدندی، قیزیلدان نه گونوزلر
نه زوموررود کیمی داغلاردی، نه مرمر کیمی دوزلر
نه ساری تئللی اینه کلر، نه آلا گؤزلو اؤکوزلر
آی نئجه آی کیمی اوزلر
گول آغاجلاری نه طاووس کیمی چترین آچیب الوان
حولله کروانیدی، چؤللر، بزه نه ر سورسه بو کروان
دوه کروانی دا داغلار، یوکو اطلسدی بو حئیوان
صابیر´ین شهرینه دوغرو، قاتاری چکمه ده سروان
او خیالیمداکی شیروان
اوردا قار دا یاغار، آمما داها گوللر سولابیلمه ز
بو طبیعت، او طراوتده ماحالدیر، اولابیلمه ز
عؤمر پئیمانه سی اوردا دولابیلمه ز
او اوفوقلرده باخارسان نه دنیزلر، نه بوغازلار
نه پری لر کیمی قولار، قونوب-اوچماقدا نه قازلار
گؤلده چیممه کده نه قیزلار
بالیق اولدوز کیمی گؤللرده، دنیزلرده پاریلدار
آبشار مورواریسین سئل کیمی تؤکدوکده خاریلدار
یئل کوشولدار، سو شاریلدار
قصریلر واردی قیزیلدان، قالالار واردی عقیقدن
رافائل تابلوسو تک، صحنه لری عهد-ی عتیقدن
دویماسان کؤهنه رفیقدن
جننتین باغلاری تک باغلارینین حورو قوصورو
الده حوریلرینین جام-ی بولورو
تونگونون گول کیمی صهبا-یی طهورو
نه ماراقلار کی، آییق گؤزلره رؤیادی دئییرسه ن
نه شافاقلار کی، دیرن باخمادا دریادی دئییرسه ن
اویدوران جننت-ی مأوادی دئییرسه ن
زٶهره نین قصری بیریلیان، حیصار نرده سی یاقوت
قصر-ی جادودو، موهندیسلری هاروت ایله ماروت
اوردا مانی دایانیب قالمیش او صورتلره مبهوت
قاپی قوللوقچوسو هاروت
اوردا شئعرین، موزیکین منبعی سرچئشمه دی قاینار
نه پریلر کیمی فه وواره دن افشان اولوب اوینار
شاعیر آنجاق اونو آنلار
دولو مهتاب کیمی ایستخریدی فه وواره لر ایله
ملکه اوردا چیمیر، آی کیمی مهپاره لر ایله
گوللو گوشواره لر ایله
شئعر-و موسیقی شاباش اولمادا، افشاندی پریشان
سانکی آغ شاهیدیر اولماقدا گلین باشینا افشان
نه گلینلر کی، نه انلیک اوزه سورته رلر، نه کیرشان
یاخا نه تولکو نه دووشان
آغ پریلر، ساری کؤینه کلی بولودلاردان ائنیرلر
سود گؤلونده ملکه ایله چیمه رکن سئوینیرلر
سئوینیرلر، اؤیونورلر
قووزاناندا هله الده دولو بیر جام آپاریرلار
سانکی چنگیلره، شاعیرلره ایلهام آپاریرلار
دریا قیزلارینا پئیغام آپاریرلار
دنیزین اؤرتویو ماوی، اوفوقون سقفی سماوی
آینادیر هر نه باخیرسان: یئر اولوب گؤیله موساوی
غرق اونون شئعرینه راوی
غورفه لر، آی، بولود آلتیندا اولار تک گؤرونورلر
گؤز آچیب-یومما، چیراقلار کیمی یاندیقدا سؤنورلر
صحنه لر چرخ-ی فلک تک بورونوب، گاه دا چؤنورلر
کؤلگه لیکلر سورونورلر
زوهره ائیواندا ایلاهه شینئلینده گؤرونه رکن
باخسان حافیظ´ی ده اوردا صلابتله گؤره رسه ن
نه سئوه رسه ن
گاه گؤره ن حافظ-ی شیراز ایله بالکاندا دوروبلار
گاه گؤره ن اورتادا شطرنج قورارکن اوتوروبلار
گاه گؤره ن سازیله، آوازیله ائیله نجه قوروبلار
سانکی ساغر ده ووروبلار
خاجه الحان اوخویاندا، هامی ایشدن دایانیرلار
او نوالرله پریلر گاه اویوب گاه اویانیرلار
لاله لر شٶعله سی، الوان شیشه رنگی بویانیرلار
نه خومار گؤزلو یانیرلار
قاناد ایسته ر بو اوفوق، قوی قالا ترلانلی سهند´یم
ائشیت اؤز قیصصه می، دستانیمی، دستانلی سهند´یم
سنی حئیدر بابا او نعره لر ایله چاغیراندا
او سفیل داردا قالان تولکو قووان شئر باغیراندا
شئیطانین شیللاغا قالخان قاتیری نوخدا قیراندا
بابا قورقور (؟) سسین آلدیم، دئدیم آرخامدی، ایناندیم
آرخا دوردوقدا سهند´یم ساوالان تک هاوالاندیم
سئله قارشی قووالاندیم
جوشقون´ون دا قانی داشدی، منه بیر هایلی سس اولدو
هر سسیز بیر نفس اولدو
باکی داغلاری دا، های وئردی سسه، قیها اوجالدی
او تایین نعره سی سانکی بو تایدان دا باج آلدی
قورد آجالدیقدا قوجالدی
راحیم´ین نعره سی قووزاندی، دییه ن توپلار آتیلدی
سئل گلیب نهره قاتیلدی
روستم´ین توپلاری سسله ندی، دییه ن بوملار آچیلدی
بیزه گول-غونچا ساچیلدی
قورخما گلدیم دییه، سسلرده منه جان دئدی قارداش
منه جان-جان دییه ره ک، دوشمنه قان-قان دئدی قارداش
شهرییار سؤیله مه دن گاه منه سولطان دئدی قارداش
من ده جانیم چیغیریب: جان سنه قوربان دئدی قارداش
یاشا اوغلان سیزه داغ-داش دلی جئیران دئدی قارداش
ائل، سیزه قافلان دئدی قارداش
داغ، سیزه آسلان دئدی قارداش
داغلی حئیدربابا´نین آرخاسی هر یئرده داغ اولدو
داغا داغلار دایاق اولدو
آراز´یم آینا-چیراق قویمادا،آیدین شافاق اولدو
او تایین نغمه سی قووزاندی، اوره کلر قولاق اولدو
یئنه قارداش دییه ره ک قاچمادا باشلار آیاق اولدو
قاچدیق، اوزله شدیک آرازدا، یئنه گؤزلر بولاق اولدو
یئنه غملر قالاق اولدو
یئنه قارداش سایاغی سؤزلریمیز بیر سایاق اولدو
وصل اییین آلمادا، ال چاتمادی عئشقیم داماق اولدو
هله لیک غم سارالارکن قارالار دؤندو آغ اولدو
آراز´ین سو گؤلو داشدی، قایالیقلار دا باغ اولدو
ساری سونبوللره زولف ایچره اوراقلار داراق اولدو
یونجالیقلار یئنه بیلدیرچینه یای-یاز یاتاق اولدو
گؤزده یاشلار چیراق اولدو
لاله بیتدی یاناق اولدو
غونچا گولدو، دوداق اولدو
نه سول اولدو، نه ساغ اولدو
ائلیمی آرخامی گؤردوکده ظالیم اووچو قیسیلدی
سئل کیمی ظولمو باسیلدی، زینه آرخ اولدو، کسیلدی
گول گؤزوندن یاشی سیلدی
تور قوران اووچو آتین قوومادا سیندی، گئری قالدی
اؤزو گئتدی، تورو قالدی
آمما حئیدربابا دا بیلدی کی، بیز تک هامی داغلار
باغلانیب قول-قولا زنجیرده، بولودلار اودور آغلار
نه بیلیم بلکه طبیعت اؤزو نامرده گون آغلار
ایری یوللاری آچارکن، دوز اولان قوللاری باغلار
صاف اولان سینه نی داغلار
داغلارین هر نه قوچو، ترلانی، جئیرانی، مارالی
هامی دوشگون، هامی پوزغون، سینه لر داغلی، یارالی
گول آچان یئرده سارالی
آمما ظن ائتمه کی، داغلار یئنه قالخان اولاجاقدیر
محشر اولماقدادی بونلار داها وولقان اولاجاقدیر
ظولم دونیاسی یانارکن ده تیلیت قان اولاجاقدیر
وای ...! نه توفان اولاجاقدیر
دردیمیز سانما کی، بیر تبریز-و تئهران´دیر عزیزیم
یا کی، بیز تورک´ه جهننم اولان ایران´دیر عزیزیم
یوخ بو دین داعواسیدیر، دونیا تیلیت قاندیر عزیزیم
تورک اولا، فارس اولا دوزلوک داها تالاندیر عزیزیم
بیز آتان دیندیر، آتان دا بیزی ایماندیر عزیزیم
سامیری مروتد ائدیب هه نه (؟) موسلماندیر عزیزیم
اوممه تین هارون´و من تک، له له گیریاندی عزیزم
هر طرفدن قیلیج ائندیرسه لر (؟) قالخاندیر عزیزیم
بیر بیزیم درمانیمیز موسی-یی عیمران´دیر عزیزیم
گله جک شوبهه سی یوخ، آیه-یی قورآندیر عزیزیم
او هامی دردلره درماندیر عزیزیم
دوقتور اولدوقدا بشر بو یارانی ساغلاماق اولماز
اولماسا آللاه الی دین مرضین چاغلاماق اولماز
داغلاماق دا علاج اولسا بیر ائلی داغلاماق اولماز
دینی آتمیش ائله یاوروم داها بئل باغلاماق اولماز
او گولوب آغلایا دا، اونلا گولوب آغلاماق اولماز
شئیطانی یاغلاماق اولماز
دئدین: آذر ائلینین بیر یارالی نیسگیلییه م من
نیسگیل اولسام دا گولوم بیر ابدی سئوگیلییه م من
ائل منی آتسا دا اؤز گوللریمین بولبولویه م من
ائلیمین فارسیجا دا دردینی سؤیله ر دیلییه م من
دینه دوغرو نه قارانلیق ایسه ائل مشعلییه م من
ادبییات گولویه م من
نیسگیل اول چرچییه قالسین کی جواهیر نه دی قانمیر
مدنییت دبین ائیلیر بدوییت، بیر اوتانمیر
گون گئدیر آز قالا باتسین گئجه سیندن بیر اویانمیر
بیر اؤز احوالینا یانمیر
آتار اینسانلیغی آمما یالان انسابی آتانماز
فیتنه قووزانماسا بیر گون گئجه آسوده یاتانماز
باشی باشلارا قاتانماز
آمما مندن ساری، سن آرخایین اول شانلی سهند´یم
دلی جئیرانلی سهند´یم
من داها عرش-ی اعلا کؤلگه سی تک باشدا تاجیم وار
الده فیرعون´ا قنیم بیر آغاجیم وار
حرجیم یوخ، فرجیم وار
من علی اوغلویام، آزاده لرین مرد-و مورادی
او قارانلیقلارا مشعل
او ایشیقلیقلارا هادی
حاققا، ایمانا مونادی
باشدا سینماز سیپریم، الده کوته لمه ز قیلیجیم وار
استاد شهریار
« برای مشاهده شعر بالا با الفبای لاتین توركی آذربایجانی كلیك كنید »


text:
تیراختورمیللته تیم دی چیراقدی
یاریش(1) هر هاردا اولسا ائل دایاقدی
هر هاردا اولسا بو میللت گئدرلر
اوتا یا اوتما یا تشویق ائدرلر
توپون یاخشی پیسن کوکدن بیلرلر
بوتون میللت تیمه گوزدو قولاخدی
یاریش هر هاردا اولسا ال دایاقدی
تیمین عشقین اوره کلر ده داشیرلار
اونا تشویق اوچون سوزلر قو شورلار
پیاده یول گلیب داغدان آشیرلار
باخیرسان داغ دولای یولدی یولاقدی
یاریش هر هاردا اولسا ال دایاقدی
تیمی هئچ یئرده یالقیز بوشلامازلار
بونلار هئچ یئرده جنجا ل باشلامازلار
تیمه چیرکین سوزو هئچ خوشلامازلار
سووش(2) وئرمک تمدوندن اوزاقدی
یاریش هر هاردا اولسا ال دایاقدی
هره بیر جور گلیر آلقیش(3) یئتیرسین
هامی سعی ائیله ییرآل شال گتیرسین
تیمین آلقیش لاییب دیل خوش بیتیرسین
بو آلقیشلار تیمه قولدی پوتاقدی
یاریش هر هاردا اولسا ال دایاقدی
بو تیم تورک میللتین بیرله شدیریبدی
گورورسن توپ گونون میللت بیلیبدی
بوتون کند لر شهرلردن گلیبد ی
هامی هم ائو صاحیبدی هم قوناقدی
یاریش هر هاردا اولسا ال دایاقدی
یاشاسین بیر طرف سسلیر اوبیرلر
آذربایجا ن هارایین سسلدیر لر
بو سسلر یئر گویو جینگیلده دیرلر
چتین وقتلرده بو میللت اویاقدی
یاریش هر هاردا اولسا ال دایاقدی
هامی قول ایسته ییر ایستکلی تیمدن
اویونچو فرقی یوخ هئچ کیمسه کیمدن
هامی اولدوزدولار ایلکین سئچیمدن
بیزه تیم شرط دی تیملیک ایراقدی
یاریش هر هاردا اولسا ال دایاقدی
تیراختور قدرتین تیم لر بیلیرلر
تیمی تیم دارلیغی هامی سئویرلر
چوخو تیم تیم دئدی بو نئچه ایللر
طرفدار اولمادان تیمین بوراقدی
یاریش هر هاردا اولسا ال دایاقدی
اویونچی شرطیدی تیمله آلیشسین
تماشا چی گرک اونجا چا لیشسین
توپ ایستیر باشلانا میدان قیزیشسین
تیراختور بیر ایکی قولدا قاباقدی
یاریش هر هاردا اولسا ال دایاقدی
آیاز توپچویدو توپ اویناردی هرآن
نه توپ قالدی نه تیم قالدی نه میدان
اوتورموش سیر ائدیر اکراندان آلان
یازیق توپچو نئچه ایلدی یاتاقدی
یاریش هر هاردا اولسا ال دایاقدی
حسن رحمانی- شهریور 90
1- مسابقه
2- یامان دئمه ک
3- قارقیشین ضدی،تشویق اتمه ک


text:
- همین الان کلیک کن و شهـــر مـــد را ببین
- چرا منــــزل شما زیباتریــــن منـــزل دنیا نباشد ؟
- این دانستنی ها را همه زنان باید بدانند(حتما بخوانید)
- جزیره ایی به شکل پرنده ایی در حال پرواز -حتما ببینید
- سفر به شهر ممنوعه(حتما ببینید)
- در 3 ماه پوستی شاداب داشته باشید - بدون نیاز به دارو
معرفی رقص قایتاغی
- مجموعه: هنر و هنرمند
رقص قایتاغی رقصی است نزدیک به لزگینکا با گستردگی وسیع در آذربایجان و منطقه قفقاز . نوع دیگری از رقص است که در آذربایجان با عناوین اوج دوست، یئددی قارداش ، اوغلانلار رقصی اجرا میگردد. از قایتاغی در آثاری از گلینکا، روبنشتین، برودین، نیازی، قلییف، حاجییف، رستم اوف و برخی دیگر از آهنگسازان استفاده شده است.
حرکات رقص عبارت است از چرخشها و دور زدنهای فراوان ، پرشهای فراوان در حال ایستاده بر روی انگشتان پا، حرکات روان بدون حرکت شانه ها، گرفتن دستها بحالت مشت نیمه بسته، باز کردن یک بازو در حالی که بازوی دیگر نیمه بسته نگهداشته شده و در نهایت شباهت لباسها.
معرفی رقص قایتاغی به زبان ترکی:
ان چوخ مباحثه دوغوران رقصدیر. بو سؤز آذربایجانین ائل ـ اوباسیندا آرتیق اوزون عصرلر بویو ایشلنمکدهدیر. رقصین اؤزوایسه ریتمیک، حرکتلرینین قورلوشونا گؤره عادی لئزگینکایا یاخیندیر. اونداکی جلد تئمپ، حدسیز درجهده بارماق اوسته دورما، دیز اوسته فیرلانما، دؤنمهلر ـ لئزگینکایا خاصدیر.
هر شئی دهن اول قید ائتمک لازیمدیرکی، «قایتاغی»نین یاییلما زوناسی یئرلی احاطهلیدیر. لئریکده، شاهبوزدا، نخجواندا، ایلیچ رایونوندا حتی قوجامان موسیقیچیلرده بو رقص حاققیندا هئچ بیر شئی ائشیتمهییبلر. لنکراندا مشهور اولان خداداد «قایتاغی»نی اؤز رئپئرتوارینا داخیل ائتمیشدیر. بو، همین رقص حاققیندا یگانه معلوماتدیر. رقصین منبعینی رسپوبلیکانین شمال رایونلارینا یاخین اولان یئرلرده آختاریب ـ تاپماق لازیم گلیردی. لاکین نه شکیده نهده زاقاتالادا بو رقص بارهسینده آیدین، درست بیر آنلاییش یوخ ایدی. شکیده قوجامان تارزن عبادفتحالله اف دانیشیرکی، قاراباغدا چوخدان بری بئله بیر آرام «قایتاغی» رقصی اولوب. ع.فتحالله اف تردیدله دئییرکی، «دئیهسن بو رقصین آدینا «قایساغی» دئییردیلر».
گؤرونورکی رقصین کؤکلری آذربایجاندا عمله گلمهییب. حقیقتاً بئلهدیر. عباسقولو آغا باکیخان اوف اؤزونون «گولوستانی ـ ارم» کیتابیندا گؤستریرکی، قایتاغ داغیستانین اوچ ایالتیندهن بیری اولوب، دربنددهن شمالدا یئرلشیب.
داغیستاندا حاضیردادا قایتاغ رایونو وار. بورادا قوجالار ایندیده «قایتاغی» اویناییرلار. تاریخدهن معلومدورکی اولکی عصرلرده هم آذربایجان، همده داغیستان اهالیسی تئز ـ تئز بوتؤو قبیلهلرله بیر دییاردان دیگرینه کؤچردیلر. داغیستاندا، خصوصاً دربند رایونوندا آذربایجانلیلار، آذربایجانین، قوبا، زاقاتالا، بالاکند رایونلاریندا لزگیلر چوخدور. ان بؤیوک کؤچمهلر فتحعلی خانین دؤورونده باش وئرمیشدی. یقینکی، داغیستان قبیلهلریندهن بیری، محض قایتاغی قبیلهسیده رقصین یارادیجیسی اولموشدور. «قایتاغی»نین ریتمینده و حرکتلریندهکی داغیستان خاراکتئری بورادان ایرهلی گلیر. آذربایجانلیلار بو احتراصلی و قشنگ رقصی قبول ائتمیش و اوندا چوخ شئیی دهییشمیشلر. رقصین پوپولیارلیغی او درجهیه گلیب چیخمیشدیر کی، آذربایجانلیلار «قایتاغی» رقصینی، قارداش قایتاغ خالقیایله عینی اولان بایرام شنلیکلری و طنطنهلی مراسملرده اویناماقلا اونو اؤزلرینین رقصی حساب ائدیرلر. خالق «قایتاغی»نین آهنگی زمینینده رسپوبلیکانین شمال حصهسینده اؤز مئیلینه اویغون دوزوملو رقصلر یارادیر. مثلاً «آغامالی»، «گراتی»، «کندیری»، «کؤمورو» کیمی «قایتاغی» آهنگینه اویغون گلن آذربایجان رقصلری بئله یارانمیشدیر.
مختلف «قایتاغی»لارا عینی حرکتلر خاصدیر. بونلار ـ چوخلو هرلنمه و فیرلانمالاردان، حدسیز رنگارنگ دوزوملردهن، او جملهدهن بارماق اوسته دوراراق توللانمالاردان، چیگینلری ترپتمهدهن سوزگون طرزده اساس گزیشدهن، یوموروقلارین یاری دویولموش طرزده توتولماسیندان، قوللارین وضعیتیندهن، قولون بیری یاریم یانا آچیلدیغی حالدا، دیگر الین وزنهیه یاخین توتولماسی کیمی حرکتلردهن و نهایت، گئییملرین اوخشارلیغیندان عبارتدیر.
بونونلا، بیرلیکده بیزه ائله گلیرکی، «قایتاغی»نی تاماشایا حاضیرلایانلار طرفیندهن اونون فرقلنمهین طرزده یعنی داغستان و یا گورجو لزگینکالاریندان اصلا سئچیلمهین بیر طرزده قویولماسی یالنیشدیر. آذربایجان رقصلری داغستان رقصلریندهن کسکین صورتده فرقلهنیر. همده حتی، «قایتاغی» کیمی رقصدهن صحبت گئتدیکده بئله، آذربایجان میللی رقصلرینه خاص اولان حرکتلرین مختلف طرز دوزوملولویو، رنگارنگلیگی جهتینی یاددان چیخارماق اولماز.
تأسفکی، هم پئشهکار بالئت مئیستئرلر همده اؤز فعالیت رقص قوروپلارینین رهبرلری «قایتاغی» رقصینین اورژینال، حقیقی جغرافیاسینی مئیدانا چیخاریلماسینا نایل اولا بیلمهمیشلر. بو مسئله، گؤرونور، سون درجه چتین و مرکبدیر. هر حالدا بو وظیفهنین یئرینه یئتیریلمهسی خصوصی تدقیقاتلار آپارماغی و الده ائدیلمیش اولان، ها بئله بوندان سونرا همین مسئلهیه عایید رسپوبلیکانین بوتون رایونلاریندان توپلانیلاسی جزئی معلوماتلارین دقتلی تحلیلینی طلب ائدیر.
«قایتاغی» مختلف آدلاردا ـ «اوچ دوست»، «یئددی قارداش»، «اوغلانلار رقصی» و دیگر آدلارلا ایفا ائدیلیب. لاکین بونلارین هامیسی دئمک اولارکی، بیر ـ بیریندهن هئچ بیر جهتدهن فرقلهنمیر.
بونونلا برابر «قایتاغی» آدی تامامیله یوخا چیخمامیشدیر. اونا ایلک دفعه اولاراق اوزئییر حاجی بیگ اوف مراجعت ائتمیشدیر. اوندان سونرا نیازی، توفیق قلیاوف، رشید افندییئو رئوف حاجی بیگاوف و دیگر آذربایجان بستهکارلاری «قایتاغی» یازمیشلار. «قایتاغی» آذربایجان دولت ماهنی و رقص آنسامبلینین رئپئرتواریندا، داها سونرا همده پئشهکار و اؤز فعالیت قوروپلارینین رئپئرتوارلاریندا اؤزونه مخصوص یئر توتموش، بئلهلیکله، اؤزونون ایکینجی حیاتینا قدم قویموشدور.
منبع:azeridance.com
مطالب مرتبط - سرگرمی


text:
تاکی بو جسم و تنیمده نفسیم وار منیم،
او قاشېن طاقېنا دلبر هوسیم وار منیم.
تۆرکم آت اۏیناداراق فضل و صفا پایلامېشام،
یارکنددن وین ـه ساری سسیم وار منیم.
اؤتۆکنده یئنی سئی،[1] ملک عجمده اترک،
ملک آذرده کۆرۆم وار، ارس ـیم وار منیم.
صفحهی شعریمه باخدېقجا، رقیبه دئییرم،
بیر مسیحا دمی تک همنفسیم وار منیم.
باخما غربتده سالېب بیکس و یار ائتدی زمان،
آغېر ائللر سایاغې یار و کسیم وار منیم.
تۆرکتازی ائلهسم مُلک سخن ده، یاراشېر،
چونکه ساهر[2] کیمی فریادرسیم وار منیم.
تاکی گۆن سایه سالېر، تۏپراغا دۆزگۆن یاشارام،
اردبیلدن آلېنان گور نفسیم وار منیم.
[1] یارکند، اؤتۆکن، یئنی سئی: شرقی تۆرکستاندا یئر آدلارېدېر.
[2] ساهر: حبیب ساهر، چاغداش مقاومت شعریمیزين تمثیلچیسی.
برچسبها: دوقتور دوزگون
, گور نفسیم
, Dögtür Düzgün
, اردبیل لؤحه لری
, طبع لطیف پروفسور صدیق


text:
گوزل اینسانلارگوزل گونلرده یادا دوشلر.
نه گوزلدیر ائلیمیزین قایدالاری،
پاییزگدرسونرا بوران قارگلر،
چیله گلدی قارینان،
سفرلارا ، حالوینان، قارپوزینان، نارینان،
کمانچالارتارینان،
چیلّه گئجه سی ال اوبانی شاد ایلیوب بیزیم یوردا البیربهار گلر.
اومودیم وار سیزین ای نازنین دوستوم زیمیستانیس بهار اولسون .
سعادت تاجی باشیندا همیشه برقرار اولسون.
بو دونیاده نیازون اولماسین خلقه،
همیشه حیاتینیز اود کیمی ایستی، سوکیمی آیدین، ئیل کیمی آزاد، تپراق کیمی برکتلی اولسون.
چیلّه گئجوز مبارک اولسون
ایسترم خاطیروزی.
****
.: Weblog Themes By Pichak :.


text:
-
Tuesday 21 August 12, 01:59 PM
#11
خاموش
- وضعیت
بی شرف گده بیز هامیمیز اله ایتیروخ اورمو گولو دولسون ولی دا ایستادیوم اونون یری دییر. س...زه سریمین کی. اگر گوتون وار سن و امثال سن یغیغسین گدین اشیهده خیاواندا اوز شوعارلاریزی ورین. گ.د.خ کوپی اوغلی. اله سزین تایلاریزدی که زه وورولار گوناز تیویه چخان خبر وریللر اولار دا میللتی سالیر بیر یبیرین جانینا. به قول پیشنه شالوار بو سایت زلزله زده لره پول ییغاندا سن کسمین سیکین ییردین؟ نه پوخ ییردین اوندا؟ هش ورزقانا ایاخ قویوبسان؟ ایندی گلیبسن گوتومه گیریسن؟
-
آمار تشكر و اعتراض اين ارسال - 4 تشکر, 1 اعتراض


text:
مدرسه ده موعللیم
مدرسه ده موعللیم یئنه دؤیدو الیمدن
باشار مادیم فارسینی ایراد توتدو دیلیمدن
دئدیم : آغا موعللیم وورما ، گؤینه دی الیم
نه دیر آخی گوناهیم تورکودورمنیم دیلیم
یاپیشدی قولاغیمدان دئدی : بوراخ تورکونو
اوقالدی ائوینیزده ،اونود گئتسین کؤ کونو
اوء یره نمه سن آب - بابا،آچاجاقسان الینی
کؤ تک یئیه ندن سونرا،اونودارسان دیلینی
سنین هاران تورکدور؟ آذریسن ، آذری
کیم اؤ یره دیبدیر سنه بئله یانلیش سؤزلری
آخدی گوزومون یاشی تیتره دی دیل -دوداغیم
بئله یالان سؤزلره اینانمادی قولاغیم
آنام منی اویدورماز آتام منی آلداتما ز
بو سو زلرین هئچ بیری منیم عاغلیما باتما ز
نییه منیم آدیمی سوروشماییر اؤزومدن
نییه سؤزون دوزونو اوخوماییرگؤزومدن
هرکس یالان دانیشسا آللاهین دوشمانی دیر
من کی یالان دئمیرم بو اونون یالانی دیر
لای لای دئیيبدیرآنام منه بئشیکده تورکو
دانیشمیشق هامیمیزائوده ائشیکده تورکو
نه دن گره ک یازمایاق دیلیمیزی کیتابه؟
مدرسه ده نه يي چون گلمه یک بیز حسابه ؟
قوی بؤویوم بیر اؤزوم اولاجاغا م موعللیم
اوندا چوخ ایش گوره جک بوگون گؤینه ین الیم
کیلاسیمدان گله جک ائلیمیزین اؤز سسی
اولاجاقدیر بير زمان تورکون ده مدرسه سی
2 ايسفند (21 فورال)دونيا آنا ديلي گونو بوتون آزربايجانليلارا كوتلو اولسون


text:
دوشنبه چهاردهم اسفند 1391
تراختور، نفتی یاندیردی!
اؤنملی اودقو !!
اون ایکینجی دووره-ییرمی سککیزینجی هفته
تراختور-نفت تهران
کئچن اویون:۱-۱برابر
تماشاچی سایی سی:۱۵مین نفر
ایستادیوم: یادیگار ایمام
مئیدان حاکیمی:محسن قهرمانی
تراختور: مهدي ثابتي- مصطفي اكرامي- مرتضي اسدي- محمد نصرتي- محمد ايرانپوريان- مهدي كياني- مهدي كريميان- فلاويو لوپز- محمد ابراهيمي- جواد كاظميان- سيدمهدي سيدصالحي
نفت تئهران: حامد فلاحزاده- وريا غفوري- بهمن كامل- احمد آلنعمه- وحيد حمدينژاد- ميثم حسيني- يعقوب كريمي- امين منوچهري- محمد منصوري- عليرضا عزتي- محمدحسين مهرآزما
اویون آچیقلاماسی:
"تراختور" و"نفت تئهران "،هرایکی سی جدولین یوخاری یئرلیرنده یئرله شن تیم لردن اولاراق ؛اویونو احتیاط و دیققت له باشلادیلار.
"اولیویرا" و"ابراهیم زاده " ،بو یاریشی ،بیر حساس ایله ۶ایمتیازی لی اویون سایاراق،اویونون هر آنی نا پیلان تؤکمک له بیر قانیت لی(منطق لی) باشلانیش ایله اویونو ایره لی آپاریردیلار؛بو احتیاطلی اویونون ایلک ۱۵ دقیقه سین ،سونوجو یالنیز ایکی یاریمچیلیق گل دورمو ایدیر.
بیرینجی گل موقعیتی، "یعقوب کریمی" نین آیاق ضربه سی دیر ؛ایکنجی یاریمچیلیق گل دورمو "سید صالحی"ین گوجسوز باش ضربه سی دیر کی، توپ،"نفت ین "گللرین (دروازه بان)قوجاغیندا یئرله شدی.
"یعقوب کریمی" ۲۲ ینجی دقیقه ده؛ بیر۳۰ -۴۰مئتیرلیک قاچیش ایله "ثابتی " له اوز به اوز اولدو،اما "نصرتی" سون آندا،توپو کورنره یوللادی.
اویون کئچدیکجه ،"تراختور" اویونو اله آلاراق ۳۳نجو دقیقه ده "محمد ابراهیمی" ۶مئتیر ایچینه گیردی، اما دوزگون آیاق وورمادان توپ بوشا گئتدی.
بیر دقیقه سونرا "محمد ابراهیمی"،گل پاسی وئردی؛"سید صالحی" بو سانتر پاسین، جاوابین ،بیر باش ضربه سیله وئردی و بئله لیک له "تراختور "بیرینجی گل ون ،آتدی.
بیرینجی گل دان ،ایکی دقیقه کئچمه دن،"کاظمیان" نفتین گللرین سهوینه قوللاندی وتراختورون ایکینجی گل ون، سونوجا یئتیر دی.
"نفت"، بیر دقیقه سونرا"تراختورون"، ایکی گل ونون، ائتگی سینده ،گل لارین، ایکی سیندن بیریسین جاوابین "علیرضا غزت "ین باش ضربه سی ایله وئردی.
"نفت" ین گل وندان سونرا، ایلک یارینین سونونادک اویون ،یاواش گئدیشینه داوام وئردی.
ایکینجی یاری
ایکینجی یاری،یاغیش ایله باشلادی،ایکینجی یاری دا ،اویون اورتالاما سطحدی دیر،"تراختور" ایکی گولونا راضیلاشمیشدی ؛اما هر ایکی تیم زهرلی حمله لر له اویونا داوام وئریردیلر؛"یعقوب کریمی" و "آل نعمه "نین اوزاقدان ورولان شوت لری ده ،سونوجون دگیشمه سینده ایز بوراخمادیلار،البته"آل نعمه" نین گوجلو شوتو "تراختورون" تورونا یاپیشدی؛ اما حاکیم ،بو گلو آفساید چالدی!بو اولاین ائتگیسینده، "نفت" ین اویونچولاری اعتیراض ائت مه یه باشلادیلار.
بئله لیک له،"نفت تهران" ۱۰ اویون اودوزمادان؛اون بیرینجی اویونون اودقو ایله بیتیره بیلمه دی و"تراختور "بیر اؤنملی اودقو قازاندی.
دگیشدیرمه لر
-"گیلسون سووارز"،۸۶ینجی دقیقه ده ،"سید صالحی" ین ،یئرینه مئیدانا گیردی
-"مسعود ابراهیم زاده"،۹۰ینجی دقیقه ده،"فلاویولوپزین" یئرنه مئیدانا گیردی


text:
گؤیدن بولود تؤکور قارین یاواش یاواش
قیش مئوسیمی چالیر تارین یاواش یاواش
آیریلیقا سون قوی یاریم دادیمه چات
وورور کونله هجران خارین یاواش یاواش
یوخدور اومود وصلیمیزه بو دونیا دا
زمان سیلیر عشق فیارین یاواش یاواش
سو ٬ سؤندورَر اود شعله سین حرارتین
سودور عشقین بو قیش یارین یاواش یاواش
دنیانیدیم٬ آیین٬ گونون٬ وار دولتین
گئدیر الدَن مالین وارین یاواش یاواش
بئکئف لیما راضی دردین ایندی باخ گؤر
اؤلور غمنن بو نیگارین یاواش یاواش
هچ آللانما جوان لیغا شوکتیوه
گئدر بیر گون شأن وقارین یاواش یاواش
ای کئ منه جان دییَردین گؤر کئ سن سیز
جان وئریری جانین یارین یاواش یاواش